open-index/open-wikipedia-markdown huggingface dataset:
কৰুণা কান্ত কলিতা

**কৰুণা কান্ত কলিতা** ()অসমৰ এজন শিক্ষাবিদ, বক্তা আৰু শ্ৰীমন্ত শঙ্কৰদেৱ সঙ্ঘৰ প্ৰাক্তন পদাধিকাৰ। তেখেতৰ জন্ম হৈছিল কামৰূপ জিলাৰ ৰামদিয়া মৌজাৰ হাঁহদিয়া গাঁৱত, ১৯৪৩ বৰ্ষৰ ১ মাৰ্চত। পিতৃৰ নাম নন্দিৰাম কলিতা আৰু মাতৃৰ নাম দিব্যপ্ৰভা কলিতা।

## শিক্ষা
প্ৰাথমিক শিক্ষাৰ অন্তত তেখেতে ১৯৬০ চনত হাজো উচ্চ মাধ্যমিক বিদ্যালয়ৰ পৰা মেট্ৰিক, ১৯৬২ বৰ্ষত বি. বৰুৱা কলেজৰ পৰা ইণ্টাৰমিডিয়েট, ১৯৬৪ বৰ্ষত নলবাৰী কলেজৰ পৰা স্নাতক আৰু ১৯৮১ বৰ্ষত গুৱাহাটী বিশ্ববিদ্যালয়ৰ পৰা ইংৰাজী বিষয়ত স্নাতকোত্তৰ ডিপ্ল’মা সুখ্যাতিৰে উত্তীৰ্ণ হয়।

## শ্ৰীমন্ত শঙ্কৰদেৱ সঙ্ঘলৈ অৱদান
শিক্ষকতাৰ বৃত্তিৰে কৰ্ম জীৱনৰ পাতনি মেলা কলিতাই ঢকুৱাখানা উচ্চতৰ মাধ্যমিক বিদ্যালয়ৰ পৰা অধ্যক্ষ পদত থাকোঁতে অৱসৰ গ্ৰহণ কৰে। তেখেতে ঢকুৱাখানাত কৰ্মৰত অৱস্থাতেই শ্ৰীমন্ত শঙ্কৰদেৱ সঙ্ঘৰ লগত নিবিড়ভাৱে আত্মনিয়োগ কৰি এজন সুবক্তা আৰু সংগঠক ৰূপে জনমানসত প্ৰতিষ্ঠা লাভ কৰে৷ ১৯৯১ বৰ্ষত কলিতাদেৱে শ্ৰীমন্ত শঙ্কৰদেৱ সঙ্ঘৰ উপ-পদাধিকাৰ আৰু ১৯৯৩ বৰ্ষত সঙ্ঘৰ পদিধিকাৰ আসনৰ বাবে নিৰ্বাচিত হৈ ২০০২ খ্ৰীষ্টাব্দলৈকে আৰু ২০০৫ বৰ্ষৰ পৰা ২০১০ বৰ্ষলৈকে শ্ৰীমন্ত শঙ্কৰদেৱ সঙ্ঘৰ সৰ্বোচ্চ পদবী পদাধিকাৰ ৰূপে কাৰ্যনিৰ্বাহ কৰে। তেখেতৰ কাৰ্যকালতেই সঙ্ঘৰ ভালেসংখ্যক আঁচনি কাৰ্যকৰী আৰু শুভাৰম্ভ কৰা হৈছিল৷ তাৰ ভিতৰত আধ্যাত্মিক চিন্তা-চৰ্চাৰে নৱ প্ৰজন্মক গঢ় দিয়াৰ উদ্দেশ্যে শিশু সমাৰোহ, আই সমাৰোহ, যুৱ সমাৰোহ, সেৱাবাহিনী গঠন আদি, মণিকাঞ্চন বাৰ্তালোচনী প্ৰকাশ, ইংলিছ জাৰ্ণেল ‘মহাপুৰুষজ্যোতি’, ইত্যাদি উল্লেখযোগ্য।

## মৃত্যু
২০১৪ চনৰ ২৬ ডিচেম্বৰত কৰুণা কান্ত কলিতাৰ মৃত্যু হয়। তেওঁৰ বিয়োগত অসমৰ মুখ্যমন্ত্ৰী শ্ৰীযুত তৰুণ গগৈ দেৱে গভীৰ শোক প্ৰকাশ কৰাৰ লগতে মৃত্যুৰ পাছদিনা তেওঁ কলিতাৰ গৃহত উপস্থিত হৈ পৰিয়ালবৰ্গক সমবেদনা যাঁচে।

## তথ্য সংগ্ৰহ

## বাহ্যিক সংযোগ
* http://www.srimantasankaradevasangha.org/ 

শ্ৰেণী:অসমীয়া শিক্ষাবিদ
লিট্‌ল ৰে'ড ফ্লাৱাৰ্ছ

**লিট্‌ল ৰেড ফ্লাৱাৰ্চ** (চীনা ভাষাত: 看上去很美) অৰ্থাৎ 'সৰু ৰঙা ফুল' এখন ২০০৬ চনৰ চীনা চলচ্চিত্ৰ। এই ছবিখন ঝাং য়ুৱানৰ দ্বাৰা পৰিচালিত। ছবিখনৰ প্ৰযোজক চীনৰ বেইজিং চেঞ্চুৰি গুড-টাইডিংচ কাল্‌চাৰেল ডেভেলপমেণ্ট কোম্পানী লিমিটেড আৰু ইটালীৰ ডাইন্‌টাউন পিক্‌চাৰ্চ। ডাচ্ছ কোম্পানী ফৰ্টিচিম' ফিল্মচেএই ছবিৰ বিশ্ব পৰিবেশক।

ছবিখন লেখক ৱাং চুঅ'ৰ উপন্যাস *[[কান্ চাং চু হেন মেই]]* বা 'সুন্দৰ হ'ব পাৰে'ৰ দ্বাৰা অনুপ্ৰাণিত। এটি চাৰি বছৰীয়া ল'ৰা, ফাং চিয়াং চিয়াং আৱাসিক শিশু বিদ্যালয়লৈ যায়। সু-ব্যৱহাৰৰ বাবে পুৰস্কাৰ ৰূপে দিয়া ৰঙা ফুল নাপাই সি দুঃখিত হয়।

## অভিনেতা
* ডং ব' ৱেন-- ফাং চিয়াং চিয়াং
* ঝাও ৰুই-- মিচ্ লি
* লি ঝিয়াও ফেং-- মিচ্ টাং
* ছেন লি-- প্ৰধান অধ্যাপিকা কং

## তথ্য&nbsp; সংগ্ৰহ

## বাহ্যিক&nbsp; সংযোগ
*Fortissimo Films  লিত্ল ৰেড ফ্লাৱাৰ্চৰ অফিচিয়েল চাইট
*

শ্ৰেণী:চীনৰ চলচ্চিত্ৰ
পৰুৱা

পৰুৱা ফৰ্মিচিডে পৰিয়ালৰ এটি পতংগ যিয়ে গোট বনাই থাকে। মতা পৰুৱাৰ পাখি থাকে।

## জীৱন আৰু প্ৰজনন
পৰুৱাৰ জীৱন এটি কণীৰ পৰা আৰম্ভ হয়। যদি কণীটো নিষেচিত হয়, পৰুৱা মাইকী হ'ব, নহ'লে মতা। পৰুৱাৰ জীৱনত ৪টা ভাগ থাকে। পৰুৱা সম্পূৰ্ণ ৰূপে ৰূপান্তৰ হয়। ভাগ কেইটা পলু, লেটা আদি। পৰুৱাটোৰ বৰ্গ পলু অৱস্থাতেই নিৰ্ণয় হয়। মাথোঁ ৰাণী আৰু প্ৰজননক্ষম মাইকীয়েহে যৌন সম্পৰ্ক কৰিব পাৰে। কিছু বাহত এজনীতকৈ অধিক ৰাণী থাকে।

## খাদ্য
বেলেগ বেলেগ প্ৰজাতিৰ খাদ্য অভ্যাস বেলেগ বেলেগ। পৰুৱা মাংসভোজী, তৃণভোজী বা সৰ্বভোজী হ'ব পাৰে। সাধাৰণতে পৰুৱাই ফুলৰ ৰস, কীট-পতংগ আদি খায়। কিছু পৰুৱাই গোটি খায়, কিছুৱে ভেকুৰ আদি খায়।

## তথ্য সংগ্ৰহ

শ্ৰেণী:পতংগ
বিহাৰ

**বিহাৰ** এখন ভাৰতীয় ৰাজ্য, যি পূব ভাৰতত অৱস্থিত। ইয়াৰ ৰাজধানী পাটনা।

## বুৰঞ্জী
খ্ৰীষ্টপূৰ্ব ৫৬০ৰ পৰা খ্ৰীষ্টপূৰ্ব ৪৮০লৈকে বিহাৰৰ লগত অংগ জনপদ আৰু বুদ্ধক জড়িত কৰা হয়। ৪৯০ খ্ৰিষ্টপূৰ্বত পাত্লিপুত্ৰ (এতিয়া পাটনা) স্থাপন হ'ল। ৩২৫ খ্ৰীষ্টপূৰ্বৰ আগত বিহাৰ অংগ, মগধ আৰু বৈশালী (ৱেচালী)ত বিভক্ত আছিল। খ্ৰীষ্টপূৰ্ব ৫০০ত ৱৈশালী বিশ্বৰ প্ৰথম গণৰাজ্যত ৰূপান্তৰিত হ'ল। নন্দ বংশত মহাপদ্মনন্দৰ দৰে শাসক আছিল। মৌৰ্য (মৌৰ্য়) বংশৰ উত্থানে বিহাৰৰ স্বৰ্ণযুগৰ সূচনা কৰিলে। মৌৰ্যসকলে মগধ অধিকাৰ কৰিলে। মৌৰ্য বংশত চন্দ্ৰগুপ্ত মৌৰ্য, মহান অশোক (আচ'ক)ৰ দৰে শাসক আছিল। তাৰ পিছত খ্ৰীষ্টপূৰ্ব ১৮৫ৰ পৰা ৮০লৈ চুংগ বংশ ক্ষমতালৈ আহিল। চন ৭১ৰ মানত মগধ কন্ব বংশ তলত আহিল আৰু ২৪০ৰ পৰা গুপ্তসকল শক্তিশালী হ'ল। প্ৰায় ৫০০ চনত বিহাৰৰ স্বৰ্ণযোগ শেষ হ'ল, হান সকলে আক্ৰমণ কৰিলে আৰু বিহাৰ বিভক্ত হ'ল। পিছলৈ হাৰিয়ানাৰ হৰ্ষবৰ্ধন, বংগৰ পাল বংশ আদিয়ে বিহাৰ অধিকাৰ কৰিলে। ১২০০ত বখ্তিয়াৰ খিল্জীয়ে নলন্দা বিশ্ববিদ্যালয় ধ্বংস কৰিলে। তাৰ পিছত আৰম্ভ হ'ল মুছলমান যুগ। অতি জনপ্ৰিয় বৌদ্ধ ধৰ্মৰ পতন ঘটিল। বিহাৰ দিল্লীৰ চুল্তানৰ তললৈ আহিল আৰু পিছলৈ মুগল সকলৰ। ১৭৫৭ত বিহাৰ ব্ৰিটিছৰ তললৈ গ'ল আৰু ১৯৪৭ত ভাৰত গণৰাজ্যত সন্মিলিত হ'ল। 

## সাধাৰণ তথ্য
বিহাৰত প্ৰায় ১০০ মিলিয়ন লোকে বাস কৰে। বিহাৰত ৩৮খন জিলা আছে। বিহাৰত প্ৰায় ৬৩.৮২ % মানুহ সাক্ষৰ।  সাধাৰণতে ভাৰতৰ অন্যান্য ৰাজ্যৰ তুলনাত স্বাস্থ্যৰ ক্ষেত্ৰত বিহাৰৰ স্থান আটাইতকৈ দুৰ্বল কাৰণ ইয়াত পৰ্যাপ্ত স্বাস্থ্যসেৱাৰ সুবিধাৰ অভাৱ।

## চৰকাৰ
বিহাৰৰ বিধান সভাত ২৪৩জন সদস্য আছে। বিহাৰৰ বৰ্তমানৰ মুখ্য মন্ত্ৰী নিতীশ কুমাৰ।

## তথ্য সংগ্ৰহ

## আৰু চাওক
* অসম
* গুজৰাট
* অৰুণাচল প্ৰদেশ
## বাহ্যিক সংযোগ

শ্ৰেণী:ভাৰতৰ ৰাজ্য
হীৰেন্দ্ৰ নাথ দত্ত

**হীৰেন্দ্ৰ নাথ দত্ত** () অসমৰ এগৰাকী কবি আৰু সমালোচক। অসমীয়া সাহিত্য জগতলৈ তেওঁৰ বৰঙনিৰ ভিতৰত কাব্যগ্ৰন্থ 'মানুহ অনুকূলে', 'সমধিৰিৰ সোঁৱৰণী আৰু অন্যান্য কবিতা', 'পল অনুপলৰ সাঁচ', প্ৰবন্ধ সংকলন 'নিৰ্বাচিত সমালোচনা' আদি উল্লেখযোগ্য। ২০০৪ চনত তেওঁ 'মানুহ অনুকূলে' কাব্যগ্ৰন্থৰ বাবে অসমীয়া ভাষাৰ সাহিত্য অকাডেমি বঁটা লাভ কৰে। ত্তেওঁ ১৯৮৯ চনত অসম সাহিত্য সভাৰ ডুমডুমা অধিৱেশনৰ কবি সন্মিলনৰ সভাপতি আছিল। ২০১৪ চনত কবিগৰাকীক উইলিয়ামছন মেগৰ শৈক্ষিক ন্যাসে অসম উপত্যকা সাহিত্য বঁটাৰে সন্মানিত কৰে। ২০১৬ চনৰ ২০ ফেব্ৰুৱাৰীত গুৱাহাটীৰ জি এন আৰ চি চিকিৎসালয়ত হীৰেন্দ্ৰ নাথ দত্তই শেষ নিশ্বাস ত্যাগ কৰে।

## জন্ম আৰু শিক্ষা
১৯৩৭ চনৰ ১ মাৰ্চত অসমৰ যোৰহাট জিলাৰ তিতাবৰত হীৰেন্দ্ৰ নাথ দত্তই জন্মলাভ কৰে। গৃহ চহৰখনৰে মিহিৰাম শইকীয়া হাইস্কুলত শিক্ষাজীৱন আৰম্ভ কৰা দত্তই ১৯৫৪ চনত কটন মহাবিদ্যালয়ৰ পৰা বিজ্ঞান শাখাত উচ্চতৰ মাধ্যমিকৰ দেওনা পাৰ কৰে। ১৯৫৬ চনত উক্ত মহাবিদ্যালয়ৰ পৰাই তেওঁ ইংৰাজী বিষয়ত সন্মানসহ স্নাতক উপাধি লাভ কৰে। ১৯৫৮ চনত কবিগৰাকীয়ে কলিকতা বিশ্ববিদ্যালয়ৰ পৰা ইংৰাজী বিষয়ত স্নাতকোত্তৰ উপাধি অৰ্জন কৰে।

## কৰ্মজীৱন
১৯৫৯ চনত তেওঁ যোৰহাটৰ জগন্নাথ বৰুৱা মহাবিদ্যালয়ত ইংৰাজী বিভাগৰ প্ৰবক্তা হিচাপে যোগদান কৰে। পিচলৈ তেওঁ গৌহাটী বিশ্ববিদ্যালয়ৰ অধ্যাপক হিচাপে নিযুক্তি পায়। ১৯৬৪ চনত তেওঁ বিশ্ববিদ্যালয়খনৰ স্নাতকোত্তৰ বিভাগলৈ বদলি হয়। শেষত বিশ্ববিদ্যালয়খনৰ ৰিডাৰ হিচাপে কাৰ্যনিৰ্বাহ কৰি ২০০২ চনত তেওঁ অৱসৰ গ্ৰহণ কৰে।

## উল্লেখনীয় কৰ্মৰাজি
* সমধিৰিৰ সোঁৱৰণী আৰু অন্যান্য কবিতা (১৯৮১)
* কিতাপৰ ভৱিষ্যত (১৯৯০)
* মানুহ অনুকূলে (২০০০)
* পল অনুপলৰ সাঁচ (২০০৭)
* নিৰ্বাচিত সমালোচনা (২০১১)
* মোৰ প্ৰবন্ধ (২০১১)

## সন্মান আৰু পুৰস্কাৰসমূহ
* সাহিত্য অকাডেমি বঁটা (২০০৪)
* পদ্মনাথ বিদ্যা বিনোদ স্মৃতি সাহিত্য পুৰস্কাৰ (২০১৩)
* অসম উপত্যকা সাহিত্য বঁটা (২০১৪)

## তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া সাহিত্যিক
শ্ৰেণী:অসমীয়া শিক্ষাবিদ
শ্ৰেণী:অসম সাহিত্য সভাৰ সভাপতি
শ্ৰেণী:অসমীয়া ভাষাৰ সাহিত্য অকাডেমি বঁটা বিজয়ী 
শ্ৰেণী:অসম উপত্যকা সাহিত্য বঁটা বিজয়ী
পঞ্জাব, ভাৰত

**পঞ্জাব** হৈছে ভাৰতৰ উত্তৰে অৱস্থিত এখন ৰাজ্য। ৰাজ্যখনৰ পূবে হিমাচল প্ৰদেশ, দক্ষিণ আৰু দক্ষিণ পূবত হাৰিয়ানা, দক্ষিণ পশ্চিমত ৰাজস্থান আৰু পশ্চিম দিশত পাকিস্তান আছে।

ৰাজ্যখনৰ ৰাজধানী চণ্ডীগড়ত অৱস্থিত। চণ্ডীগড় হৈছে এক কেন্দ্ৰীয় শাসিত অঞ্চল তথা পঞ্জাবৰ চুবুৰীয়া ৰাজ্য হাৰিয়ানাৰো ৰাজধানী। পঞ্জাবৰ ৰাজ্যপালৰ গীষ্মকালীন আৱাস ছিমলাত আছে।
১৯৪৭ চনত ভাৰত দ্বিখণ্ডিত হোৱাৰ সময়ত, পঞ্জাবো দুভাগ হৈ এভাগ ভাৰতত আৰু আনভাগ পাকিস্তানত পৰে। ১৯৬৬ চনত ভাৰতৰ পঞ্জাব অঞ্চলটো পুনৰ হাৰিয়ানা আৰু হিমাচল প্ৰদেশ নামৰ দুখন নতুন ৰাজ্যৰ সৃষ্টিৰে পঞ্জাব ৰাজ্যৰ পৰা বিভক্ত কৰা হয়।

পঞ্জাব হৈছে ভাৰতৰ একমাত্ৰ সংখ্যাগৰিষ্ঠ শিখ লোক থকা ৰাজ্য। পঞ্জাব শব্দটো ফাৰ্ছী "পঞ্জ, অৰ্থ পাঁচ আৰু আব, অৰ্থ পানী অৰ্থাৎ পঞ্চ নদীৰ দেশ" শব্দ দুটাৰ পৰা সৃষ্টি হৈছে। গ্ৰীকসকলে পঞ্জাবক *পেণ্টাপ’টেমিয়া*, পাঁচখন নদীৰ ব-দ্বীপ, বুলি কৈছিল।

পঞ্জাব প্ৰধানতঃ এখন কৃষি প্ৰধান ৰাজ্য। ইয়াৰ অন্যান্য প্ৰধান উদ্যোগবোৰ হৈছে বৈজ্ঞানিক উপকৰণ, কৃষি সজূলি, বৈদ্যুতিক সামগ্ৰী, যন্ত্ৰ-পাতি আদি নিৰ্মাণ, বস্ত্ৰ উদ্যোগ, ক্ৰীড়া সামগ্ৰী উৎপাদন, বিত্তীয় সেৱা, ছিলাই মেচিন, দুচকীয়া বাহন, সাজ-পোচাক, সাৰ আদিৰ উৎপাদন, পৰ্যটন আৰু পাইন তেল আৰু চেনি উৎপাদন। ইয়াৰোপৰি পঞ্জাবত ভাৰতৰ ভিতৰত সৰ্বাধিক সংখ্যক তীখা পকোৱা কল-কাৰখানা আছে। এই কাৰখানাসমূহ ফাটেহগড় ছাহিব জিলাৰ মাণ্ডি গোবিন্দগড়ৰ "ষ্টিল টাউন"ত আছে।

## অৰ্থনীতি

পঞ্জাব হৈছে ভাৰতৰ এক অতি উৰ্বৰ অঞ্চল। এই অঞ্চলটো ঘেহু খেতিব বাবে আদৰ্শ বুলি কোৱা হয়। ধান, কুঁহিয়াৰ, ফল-মূল আৰু শাক-পাচলি উৎপাদনতো ৰাজ্যখন অতি আগবঢ়া। ভাৰতীয় পঞ্জাবক "গ্ৰেণেৰী অৱ ইণ্ডিয়া" বা "ইণ্ডিয়াজ ব্ৰিড-বাস্কেট" বুলি কোৱা হয়। ইয়াত ভাৰতৰ মুঠ উৎপাদনৰ ১০.২৬% কপাহ, ১৯.৫% ঘেহু, আৰু ১১% ধান উৎপাদিত হয়। ৰাজ্যখনৰ ফিৰোজপুৰ আৰু ফাজিলকা জিলাত সৰ্বাধিক ঘেহু আৰু ধানৰ উৎপাদন হয়। বিশ্বব্যাপী তুলনা কৰিলে বিশ্বৰ মুঠ ঘেহু উৎপাদনৰ ২%, কপাহ উৎপাদনৰ ২% আৰু ধান উৎপাদনৰ ১% ভাৰতৰ পঞ্জাবত উৎপাদিত হয়। ইয়াত সৰ্বাধিক উৎপাদিত কৃষিজাত দ্ৰব্য হৈছে ঘেহু। অন্যান্য গুৰুত্বপূৰ্ণ উৎপাদিত কৃষিজাত দ্ৰব্যবোৰ হৈছে ধান, কপাহ, কুঁহিয়াৰ, পাৰ্ল মিলেট, যৱ, বাৰ্লী আৰু ফল-মূল. পঞ্জাবত ধান খেতি শেষ হোৱাৰ লগে লগে একেখন পথাৰতে ঘেহু খেতি কৰা হয়, তাৰ বাবে ধানৰ নৰাবোৰ পথাৰতে জ্বলাই দিয়া হয়। এই পদ্ধতিটো প্ৰদুষণকাৰী তথা নষ্টকাৰী। ৰাষ্ট্ৰীয় পৰ্যায়ত প্ৰতি হেক্টৰত ৯০&nbsp;কিলোগ্ৰাম সাৰ প্ৰয়োগ কৰাৰ বিপৰীতে পঞ্জাবত ইয়াৰ পৰিমাণ হৈছে ২২৩.৪৬&nbsp;কিলোগ্ৰাম। ১৯৯১–৯২ চনৰ পৰা ১৯৯৮–৯৯ চনলৈ আৰু ২০০১ চনৰ পৰা ২০০৩–০৪ চনলৈ পঞ্জাবে কৃষি সংবৃদ্ধি সেৱাৰ বাবে মুঠ দহবাৰ *দ্য নেচনেল প্ৰডাক্টিভিটি এৱাৰ্ড* লাভ কৰিছে। মাটিৰ উৰ্বৰতা কমি যোৱাৰ ফলত যোৱা কিছু বছৰৰ পৰা পঞ্জাবৰ কৃষি উৎপাদন হ্ৰাস পাইছে। অতিৰিক্ত পৰিমাণত সাৰ আৰু কীটনাশকৰ প্ৰয়োগৰ ফলত এনে হৈছে বুলি অনুমান কৰা হৈছে। দ্ৰুতভাৱে জল-তালিকাৰ হ্ৰাসভৱন হৈছে অন্য এটা অতি চিন্তনীয় বিষয়ত পৰিণত হৈছে, যাৰ ওপৰত প্ৰায় ৯০% কৃষি কাৰ্য নিৰ্ভৰ কৰে; যোৱা বছৰবোৰত ইয়াৰ পৰিণামো দেখা পোৱা গৈছে। কিছুলোকৰ মতে ভূগৰ্ভৰ পানীৰ স্তৰ বছৰি এক মিটাৰ বা তাতোতকৈ অধিক হাৰত হ্ৰাস পাইছে।

*ইণ্ডিয়া ষ্টেট হাংগাৰ ইণ্ডেস্ক*ৰ মতে ভাৰতৰ ভিতৰত পঞ্জাবত ভোকাতুৰ লোকৰ সংখ্যা নিচেই কম।

## তথ্য সংগ্ৰহ

শ্ৰেণী:ভাৰতৰ ৰাজ্য
কৌটিল্য পণ্ডিত

**কৌটিল্য পণ্ডিত** হাৰিয়ানাৰ কাৰ্ণাল জিলাৰ কোহাণ্ড গাঁৱৰ এক বিস্ময় বালক। তেওঁ বৰ্তমান হাৰিয়ানাৰ পঞ্চকুলাত পৰিয়ালসহ বাস কৰে।

## জীৱন
কৌটিল্য পণ্ডিতৰ  ২০০৭ চনৰ ডিচেম্বৰৰ ২৪ তাৰিখে জন্ম হয়। ২য় শ্ৰেণীত পঢ়া কৌটিল্যই দেউতাকে চলোৱা এচ-ডি হৰিত মডাৰ্ণ স্কুলত পঢ়িছিল। বৰ্তমান তেওঁ পঞ্চকুলাৰ ভাৰতীয় বিদ্যা ভৱনত পঢ়ে।

## স্মৃতি শক্তি
২০১৪ত ৬ বছৰ বয়সৰ কৌটিল্যই  সাময়িকী, সাধাৰণ জ্ঞান আৰু ভৌগোলিক পৰিসংখ্যাৰ ক্ষেত্ৰত ভাল স্মৃতি শক্তি প্ৰদৰ্শন কৰে। তেওঁ ২১৩ দেশৰ ভূগোল, জনমূৰি আয়, মুঠ ঘৰুৱা উৎপাদন আদিৰ বিষয়ে সহজে ক'ব পাৰে। কুৰুক্ষেত্ৰ বিশ্ববিদ্যালয়ৰ মনোবিজ্ঞানীসকলে শিশুটিৰ গুণ উপলব্ধি কৰিছে, আৰু তেওঁলোকে বালকটিৰ স্মৰণশক্তি পৰীক্ষা কৰিবলৈ বিচাৰিছে। মনোবিজ্ঞান শাখাৰ অধ্যক্ষৰ মতে "ল'ৰাটো এক বিস্ময় বালক আৰু তেওঁৰ বুধ্যংক প্ৰায় ১৩০, যি সেই বয়সত অতিকৈ দুৰ্লভ। শিশুটিৰ গুণ দৰ্শোৱা কিছু দূৰদৰ্শনৰ অনুষ্ঠানৰ বাবে তেওঁ হাৰিয়ানা আৰু চুবুৰীয়া ৰাজ্যত "বিস্ময় বালক"ৰূপে জনাজাত হ'ল। তেওঁক "গুগল বয়" বুলিও জনা যায়।

## চিনাকি
হাৰিয়ানা চৰকাৰে শিশুটিক ১০লাখ টকাৰ পুৰস্কাৰ দিছে আৰু ভৱিষ্যতে সকলো প্ৰকাৰে সহায় কৰাৰ আশ্বাসো দিছে। বাৰানসীৰ কাশী বিদ্বান পৰিষদে তেওঁক "বাল মনীষী"ৰ পুৰস্কাৰ দিছে। তেওঁ ২০১৩ চনৰ ১৪ নৱেম্বৰত তেওঁ "কৌন বনেগা কড়'ৰপতি"লৈ যায়, য'ত অমিতাভ বচ্চন তেওঁৰ প্ৰতিভাৰে প্ৰভাৱিত হয়।

## তথ্য সংগ্ৰহ

## বাহ্যিক সংযোগ
* Jagran News
* Zee News

শ্ৰেণী:জীৱিত ব্যক্তি
ফিলিপাইন

**ফিলিপাইন** (), চৰকাৰী ভাৱে **ফিলিপাইন গণৰাজ্য** বোলা হয়, হ'ল পশ্চিম প্ৰশান্ত মহাসাগৰত অৱস্থিত দক্ষিণপূৱ এচিয়াৰ এখন দ্বীপৰাষ্ট্ৰ। ৰাষ্ট্ৰখন ৭,১০৭টা দ্বীপেৰে গঠিত, লুজম, ৱিছায়াছ, আৰু মিন্দানাও নামেৰে তিনিটা প্ৰধান ভৌগোলিক অঞ্চলত ভাগ কৰা হৈছে। . ৰাজধানী হ'ল মনিলা আৰু সৰ্বাধিক জনবহুল নগৰ হ'ল কুৱেজন; দুয়োখন মেট্ৰ' মনিলাৰ অন্তৰ্গত। 

## ইতিহাস
### পূৰ্ব-স্পেনিছ কাল
ফিলিপাইনৰ আদি অধিবাসী নেগ্ৰিত জাতিৰ লোকসকল প্ৰায় ৩০ হাজাৰ বছৰ পূৰ্বে বোৰ্নিঅ আৰু সুমাত্ৰা দ্বীপৰ পৰা আহিছিল। দক্ষিণৰ পৰা মালয় জাতিৰ লোক ইয়ালৈ আহিছিল। ৯ম শতিকাত চীনা ব্যৱসায়ী সকলো ইয়ালৈ আহে আৰু বসতি স্থাপন কৰে। স্পেনিছসকল অহাৰ আগলৈকে মালয়সকলেই ইয়াৰ প্ৰধান জাতি আছিল। 

### স্পেনিছ কাল
১৫২১ চনত পৰ্তুগীজ অভিযাত্ৰী ফেৰ্দিনান্দ মাগেলান ফিলিপাইনলৈ আহে আৰু স্পেইনৰ হৈ দ্বীপটো দাবী কৰে। কিন্তু তেওঁ ইয়াত বেছিদিন নাথাকে। পৰবৰ্তী কালত স্পেনীয় শক্তিয়ে লাহে লাহে প্ৰভাৱ বিস্তাৰ কৰে আৰু খ্ৰীষ্টধৰ্মৰ পতন ঘটায়। 

১৮১০ চনত মেক্সিকোে স্পেইনৰ পৰা স্বাধীনতা ঘোষণা কৰাৰ আগলৈকে ফিলিপাইনৰ দ্বীপ সমূহ স্পেনিছ উত্তৰ আমেৰিকাৰ অধীনত আছিল আৰু ফিলিপাইন আৰু উত্তৰ আমেৰিকাৰ মাজত উল্লেখযোগ্য ভাবে যাতায়াত আছিল। লুসন দ্বীপৰ মনিলা নগৰক কেন্দ্ৰ কৰি স্পেনিছ ঔপনিৱেশিক ব্যবস্থা গঢ়ি উঠিছিল আৰু ইয়াৰ লোকসকল লাহে লাহে ৰোমান ক্যাথলিক ধৰ্মলৈ ধৰ্মান্তৰিত হবলৈ আৰম্ভ কৰিছিল। কেন্দ্ৰীয় ফিলিপাইন আৰু লুসন দ্বীপৰ বাদে অন্য অঞ্চল, যেনে মিন্দানাও দ্বীপত স্পেনিছ প্ৰভাব কম আছিল। 

দীৰ্ঘ স্পেনিছ শাসনৰ সময়ত বহু বিপ্লব ঘটে। ১৯শ শতিকাৰ শেষৰ ফালে ইউৰোপত শিক্ষিত ফিলিপিনোসকলে স্পেনিছ শাসনৰ বিৰুদ্ধে প্ৰতিবাদ গঢ়ি উঠে আৰু ফিলিপিনো সকলৰ মাজত জাতীয়তাবাদৰ উন্মেষ ঘটে। ১৮৯৮ চনত স্পেনিছ-আমেৰিকান যুদ্ধত আমেৰিকান বাহিনীয়ে মনিলা উপসাগৰত স্পেনিছ নৌবাহিনীক পৰাজিত কৰে। চীনা-শব্দোদ্ভভ ফিলিপিনো নেতা এমিলিও আগিনালদোএ সেই বছৰৰ ১২ই জুনত ফিলিপাইনক স্পেইনৰ পৰা স্বাধীন বুলি ঘোষণা কৰে। 

### আমেৰিকান কাল
স্পেনিছসকলক পৰাজিত কৰি আমেৰিকান সকলে ফিলিপাইনক নিজৰ দখললৈ নিয়ে। স্পেইনে পেৰিছ শান্তি চুক্তিমতে ফিলিপাইনক আমেৰিকা যুক্তৰাষ্ট্ৰৰ হাতত অৰ্পণ কৰে। কিন্তু ১৮৯৯ চনত আমেৰিকান শাসনৰ বিৰুদ্ধেও ফিলিপিনোসকলে বিদ্ৰোহ আৰম্ভ কৰে। সেই বছৰত বিক্ষিপ্ত আমেৰিকান-ফিলিপিনো যুদ্ধত বহু হাজাৰ ফিলিপিনো আৰু আমেৰিকান সেনা নিহত হয়। ১৯০২ চনত ফিলিপাইনত শান্তি প্ৰতিষ্ঠিত হয়।

## চিত্ৰ ভৰাঁল

Image:Ortigas Tonight.jpg
Image:Big lagoon entrance, Miniloc island - panoramio.jpg
Image:St. Agustine Paoay Church 02.jpg
Image:MRT-2 Train Santolan 1.jpg


## তথ্য সংগ্ৰহ

শ্ৰেণী:এছিয়াৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
৫ জানুৱাৰী

**৫ জানুৱাৰী**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৫ম দিন। বছৰটো শেষ হ’বলৈ এই দিনৰ পৰা মুঠ ৩৬০টা দিন (অধিবৰ্ষত ৩৬১টা দিন) বাকী থাকে। এইদিনটোত ঘটা কেইটামান উল্লেখযোগ্য ঘটনা -

## ঘটনাৰাজী
* ১৮৩১ খৃঃ - পানামাই কলম্বিয়াৰ পৰা স্বাধীনতা লাভ কৰিছিল। 
* ১৮৯৬ খৃঃ - ৰ'য়েণ্টজেনৰ দ্বাৰা এক্স ৰে' আৱিষ্কাৰৰ প্ৰথম বাতৰি প্ৰকাশ অষ্ট্ৰিয়াৰ ৱায়েনাৰ প্ৰেছী নামৰ বাতৰি কাকত খনত। 
* ২০১৪ - GSAT-14 উৎক্ষেপণ, ইছৰ’ই GSAT-14 যোগাযোগ উপগ্ৰহটোক কক্ষপথত সফলতাৰে স্থাপন কৰে। এইটো আছিল এক উল্লেখযোগ্য কৃতিত্ব কাৰণ ইয়াত প্ৰথমবাৰৰ বাবে ভৰতীয় ক্ৰাইজেনিক ইঞ্জিনৰ সফল উৰণ।
* ২০২১ - কেন্দ্ৰীয় ভিষ্টা প্ৰকল্প অনুমোদন, ভাৰতৰ উচ্চতম ন্যায়ালয়ে নতুন দিল্লীত কেন্দ্ৰীয় ভিষ্টা পুনৰ উন্নয়ন প্ৰকল্পৰ বাবে চূড়ান্ত অনুমোদন প্ৰদান কৰে।
## জন্ম
* ১৫৯২ - শ্বাহ জাহান, মোগল সম্ৰাট। 
* ১৮৬৩ - কণষ্টানটাইন ছাৰ্গেভেইজ ষ্টেনিস্লেৱিস্কি, বিখ্যাত ৰুছ অভিনেতা, শিক্ষক আৰু চিন্তাবিদ।
* ১৮৮০ - বৰিন্দ্ৰ কুমাৰ ঘোষ, এজন বিপ্লৱী আৰু স্বাধীনতা সংগ্ৰামী যিয়ে বংগত ঔপনিৱেশিক বিৰোধী ধাৰণা প্ৰচাৰৰ বাবে যুগান্তৰ সাপ্তাহিক প্ৰতিষ্ঠা কৰিছিল।
* ১৮৯৩ - পৰমহংস যোগানন্দ, এজন প্ৰভাৱশালী আধ্যাত্মিক নেতা আৰু এজন যোগীৰ আত্মজীৱনীৰ লেখক, লাখ লাখ লোকক ক্ৰিয়া যোগৰ সৈতে পৰিচয় কৰাই দিয়াৰ কৃতিত্ব লাভ কৰে।
* ১৯৩৪ - মুৰুলী মনোহৰ জোশী, ভাৰতীয় ৰাজনীতিক।
* ১৯৪১ - মনছুৰ আলী খান পাটাউদী, "টাইগাৰ পাটৌদি" নামেৰে পৰিচিত তেওঁ ভাৰতৰ অন্যতম শ্ৰেষ্ঠ ক্ৰিকেট অধিনায়ক আৰু ২১ বছৰ বয়সত টেষ্ট দলৰ নেতৃত্ব দিয়া আটাইতকৈ কম বয়সীয়া।
* ১৯৪৬ - সাবিত্ৰী হৈস্নাম্, ভাৰতীয় মঞ্চ অভিনেত্ৰী।
* ১৯৫৫ - মমতা বেনাৰ্জী, পশ্চিমবংগৰ একাদশতম মুখ্যমন্ত্ৰী আৰু সৰ্বভাৰতীয় তৃণমূল কংগ্ৰেছ দলৰ প্ৰতিষ্ঠাপক সভানেত্ৰী।
* ১৯৭২ - মনীষ সিসোদিয়া, ভাৰতীয় ৰাজনীতিবিদ আৰু দিল্লী চৰকাৰৰ উপ-মুখ্যমন্ত্ৰী।
* ১৯৮৬ - দীপিকা পাডুকন, ভাৰতীয় অভিনেত্ৰী।

## মৃত্যু
* ১৯৩৩ - কেলভিন কুলিজ, আমেৰিকা যুক্তৰাষ্ট্ৰৰ ৩০তম ৰাষ্ট্ৰপতি।
* ১৯৫২ -  লৰ্ড লিনলিথগ'(Lord Linlithgow), ভাৰত ত্যাগ আন্দোলনৰ জটিল সময়ছোৱাত ভাৰতৰ ব্ৰিটিছ ভাইচৰয় (১৯৩৬–১৯৪৩)।
* ১৯৮২ - চি ৰামচন্দ্ৰ,এজন কিংবদন্তি হিন্দী চলচ্চিত্ৰ সংগীত সুৰকাৰ আৰু গায়ক যিয়ে অমৰ দেশপ্ৰেমমূলক গীত *"Aye Mere Watan Ke Logo"* ৰচনা কৰিছিল।
* ২০০৮ - শিৱপ্ৰসাদ ঠাকুৰ, অসমীয়া চলচ্চিত্ৰ পৰিচালক।
* ২০১৪ - ইউজেবিউ ডা ছিলভা ফিৰাইৰা, পৰ্তুগীজ ফুটবলাৰ।

## দিৱস
* ৰাষ্ট্ৰীয় পক্ষী দিৱস (যুক্তৰাষ্ট্ৰ)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
৬ জানুৱাৰী

**৬ জানুৱাৰী**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৬ম দিন। বছৰটো শেষ হ’বলৈ এই দিনৰ পৰা মুঠ ৩৫৯টা দিন (অধিবৰ্ষত ৩৬০টা দিন) বাকী থাকে। এইদিনটোত ঘটা কেইটামান উল্লেখযোগ্য ঘটনা -

## ঘটনাৰাজী
* ১৮৩৮ - আমেৰিকা যুক্তৰাষ্ট্ৰৰ নিউ জাৰ্ছীৰ ম'ৰিছটাউনত ছেমুৱেল ম'ৰ্চৰ টেলিগ্ৰাফ যন্ত্ৰৰ প্ৰথম নমুনা প্ৰদৰ্শন কৰিছিল। 
## জন্ম
* ১৮৮৩ - খলিল জিব্ৰান, লেবাননত জন্মগ্ৰহণ কৰা বিখ্যাত আমেৰিকান লেখক।
* ১৯২৮ - বিজয় টেণ্ডুলকাৰ, ভাৰতীয় নাট্যকাৰ, চলচ্চিত্ৰ আৰু ধাৰাবাহিক লিখক, সাহিত্যিক, ৰাজনৈতিক সংবাদকৰ্মী।
* ১৯৫৫ - ৰৱান এটকিনচন, 'মিষ্টাৰ বিন'খ্যাত ইংৰাজ অভিনেতা, কমেডিয়ান আৰু লেখক। 
* ১৯৫৯ - কপিল দেৱ, ভাৰতীয় ক্ৰিকেট দলৰ প্ৰাক্তন অধিনায়ক।
* ১৯৬৭ - এ. আৰ. ৰহমান, অস্কাৰ বঁটা বিজয়ী ভাৰতীয় সংগীত পৰিচালক।
* ১৯৭১ - ইন্দ্ৰানী হালদাৰ, ভাৰতীয় অভিনেত্ৰী।
* ১৯৭১ - লীনা যাদৱ, ভাৰতীয় ছবি পৰিচালক।

## মৃত্যু
* ১৮৫২ - লুইছ ব্ৰেইল, অন্ধসকলৰ শিক্ষা পদ্ধতিৰ আৱিষ্কাৰক।
* ১৯৭৭ - এদ্ৰিয়ান ৱেডৱিত্জ, আমেৰিকাৰ ফেমিনিষ্ট স্ক’লাৰ।
* ২০০৪ - সুমিতা দেৱী, বাংলাদেশৰ চলচ্চিত্ৰ শিল্পী আৰু বাংলাদেশ টেলিভিচনৰ অভিনেত্ৰী।
* ২০২০ - মিনতি মিশ্ৰ, ভাৰতীয় ধ্ৰুপদী নৃত্যশিল্পী আৰু অভিনেত্ৰী।

## দিৱস
* সশস্ত্ৰ বাহিনী দিৱস (ইৰাক)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
পদ্মবিভূষণ অসমীয়াৰ তালিকা

**পদ্মবিভূষণ** হৈছে ভাৰত চৰকাৰে প্ৰদান কৰা দ্বিতীয় সৰ্বোচ্চ অসামৰিক সন্মান। এই সন্মানৰ স্থান ভাৰতৰত্নৰ পাছত। ১৯৫৪ চনৰ ২ জানুৱাৰীত প্ৰথমবাৰৰ বাবে ভাৰত চৰকাৰে এই সন্মান প্ৰদান কৰে। বৰ্তমানলৈ ২ গৰাকী অসমীয়া এই সন্মানৰ দ্বাৰা বিভূষিত হৈছে। এই সন্মান লাভ কৰা অসমীয়াসকলৰ নাম, অৱদানৰ ক্ষেত্ৰ আৰু বঁটা প্ৰাপ্ত চনৰ তালিকা তলত উল্লেখ কৰা হ'ল।

## তালিকা

## তথ্য সংগ্ৰহ

শ্ৰেণী:অসম সম্পৰ্কীয় তালিকা

*
৭ জানুৱাৰী

**৭ জানুৱাৰী**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৭ম দিন। বছৰটো শেষ হ’বলৈ এই দিনৰ পৰা মুঠ ৩৫৮টা দিন (অধিবৰ্ষত ৩৫৯টা দিন) বাকী থাকে। এইদিনটোত ঘটা কেইটামান উল্লেখযোগ্য ঘটনা -

## ঘটনাৰাজী
* ১৯২৭ খৃঃ - নিউ য়ৰ্ক আৰু লণ্ডনৰ মাজত "ট্ৰেন্স আটলাণ্টিক" বাণিজ্যিক টেলিফোন সেৱাৰ মুকলি। 
* ১৯৭৯ খৃঃ - ভিয়েটনামৰ সৈন্যই কম্বোডিয়াৰ ৰাজধানী ফনম পেনঃ দখল কৰিছিল। 
## জন্ম
* ১৮৯৩ - জানকী দেৱী বাজাজ, ভাৰতীয় স্বাধীনতা সংগ্ৰামী।
* ১৯৩৮ - বি. সৰোজা দেৱী, ভাৰতীয় অভিনেত্ৰী।
* ১৯৪৮ - শোভা দে, ভাৰতীয় ঔপন্যাসিক আৰু প্ৰবন্ধকাৰ৷
* ১৯৫০ - **জনী লিভাৰ**, বলীউডৰ প্ৰখ্যাত কৌতুক অভিনেতা।
* ১৯৫৭ - ৰীণা ৰয়, ভাৰতীয় অভিনেত্ৰী।
* ১৯৬১ - সুপ্ৰিয়া কাপুৰ, ভাৰতীয় অভিনেত্ৰী।
* ১৯৬৭ - ইৰফান খান, ভাৰতীয় অভিনেতা আৰু চলচ্চিত্ৰ প্ৰযোজক।
* ১৯৭৯ - বিপাশা বসু, বলীউডৰ অভিনেত্ৰী।
* ১৯৮৫ - প্ৰিয়ংকা বৰা, ভাৰতীয় ভলীবল খেলুৱৈ৷
* ২০০৪ - শৈলী সিং, ভাৰতীয় এথলীট।

## মৃত্যু
* ১৯৪৩ - নিক'লা টেছলা, বিখ্যাত ছাৰ্বিয়া-আমেৰিকান পদাৰ্থ বিজ্ঞানী , উদ্ভাৱক তথা বৈদ্যুতিক অভিযন্তা।
* ২০১৬ - গুণাৰাম খনিকৰ, প্ৰসিদ্ধ বনৌষধি বিশেষজ্ঞ। (জন্ম: ২২ মাৰ্চ, ১৯৪৯)

## দিৱস
* তিৰংগ দিৱস (ইটালী)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
৩ জানুৱাৰী

**৩ জানুৱাৰী**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৩য় দিন। বছৰটো শেষ হ’বলৈ এই দিনৰ পৰা মুঠ ৩৬২টা দিন (অধিবৰ্ষত ৩৬৩টা দিন) বাকী থাকে। এইদিনটোত ঘটা কেইটামান উল্লেখযোগ্য ঘটনা -

## ঘটনাৰাজী
*১৬৫৩ - কুনান ক্ৰছ শপত (Coonan Cross Oath) কেৰেলাৰ চেণ্ট থমাছ খ্ৰীষ্টানসকলে পৰ্তুগীজ শাসনক প্ৰতিহত কৰাৰ শপত গ্ৰহণ কৰে, যিটো ঔপনিৱেশিক ইতিহাসৰ এক ডাঙৰ পৰিঘটনা।
*১৭৮২ - চিলেট প্ৰতিষ্ঠা, ব্ৰিটিছ প্ৰশাসনে চিলেটক জিলা হিচাপে প্ৰতিষ্ঠা কৰে, য'ত পিছলৈ ব্ৰিটিছ শাসনৰ বিৰুদ্ধে মুহাৰৰামেৰ হাংগামা নামেৰে জনাজাত বিদ্ৰোহ ঘটে।
*১৮৮০ - ইলাষ্ট্ৰেটেড উইকলি অৱ ইণ্ডিয়া, ভাৰতীয় সংবাদ মাধ্যমত এক শতিকাৰো অধিক সময় ধৰি মুখ্য ভূমিকা গ্ৰহণ কৰা এই আইকনিক আলোচনীখনৰ প্ৰথম সংখ্যা বোম্বাইত প্ৰকাশ পাইছিল। 
*১৯৬৮ - ভাৰতৰ প্ৰথম বতৰ বিজ্ঞান ৰকেট "মেনকা"ৰ প্ৰথম পৰীক্ষণ।
*১৯৯৫ - ডাবৱালী স্কুলৰ অগ্নিকাণ্ড,  হাৰিয়ানাৰ ডাবৱালীত বিদ্যালয়ৰ অনুষ্ঠানৰ সময়ত হোৱা এক কৰুণ অগ্নিকাণ্ডৰ ফলত প্ৰায় ৪৪২ জন লোকৰ মৃত্যু হয়, বেছিভাগেই শিশু আৰু তেওঁলোকৰ পিতৃ-মাতৃ।
*২০০০ - Calcutta চহৰৰ নাম আনুষ্ঠানিকভাৱে Kolkata ৰখা হয় । 
*২০০৪ - "নাছা"ৰ "স্পিৰিট" নামৰ যানখনৰ মঙল গ্ৰহত অৱতৰণ।

## জন্ম
* খ্ৰীষ্টপূৰ্ব ১০৬ - মাৰ্কাছ টুলিয়াছ চিচেৰো, ৰোমান ৰাজনীতিবিদ, কূটনীতিক, আইনজ্ঞ, পণ্ডিত আৰু দাৰ্শনিক।
* ১৭৫৩ - পাঝাছি ৰজা, কেৰালাৰ এজন হিন্দু ৰাজকুমাৰ যিয়ে ব্ৰিটিছ ইষ্ট ইণ্ডিয়া কোম্পানীৰ বিৰুদ্ধে যুদ্ধ কৰিছিল।
* ১৭৬০ - বীৰাপাণ্ডিয়া কট্টাবোমমান, তামিলনাডুৰ ১৮ শতিকাৰ এজন মুখীয়াল যিয়ে ব্ৰিটিছ শাসনৰ বিৰুদ্ধে বিদ্ৰোহ কৰিছিল।
* ১৮৩১ - সাৱিত্ৰীবাই জ্যোতিৰাও ফুলে, ভাৰতীয় সমাজ সংস্কাৰক আৰু কবি।
* ১৮৩৬ - মুনশী নৱল কিশোৰ, এছিয়াৰ অন্যতম পুৰণি আৰু উল্লেখযোগ্য ছপাশাল লক্ষ্ণৌৰ নৱল কিশোৰ প্ৰেছৰ প্ৰতিষ্ঠাপক।
* ১৯০৫ - মিগিশ্বি ছেটছুকো, জাপানী যোগ চিত্ৰশিল্পী।
* ১৯২৭ - জানকী বল্লভ পাটনায়ক, ওড়িশাৰ প্ৰাক্তন মুখ্যমন্ত্ৰী তথা অসমৰ প্ৰাক্তন ৰাজ্যপাল। (মৃত্যু: ২১ এপ্ৰিল, ২০১৫)
* ১৯৪১ - অৱনী চক্ৰৱৰ্তী, অসমীয়া প্ৰগতিশীল কবি, ঔপন্যাসিক আৰু প্ৰবন্ধকাৰ।
* ১৯৪১ - সঞ্জয় খান, ভাৰতৰ বিখ্যাত চলচ্চিত্ৰ অভিনেতা আৰু পৰিচালক, বিশেষকৈ *The Sword of Tipu Sultan* ৰ চৰিত্ৰৰ বাবে বিখ্যাত।
* ১৯৫৬ - মেল গিবচন, প্ৰখ্যাত অষ্ট্ৰেলিয়ান অভিনেতা।
* ১৯৭৭ - গুল পানাগ, জনপ্ৰিয় ভাৰতীয় অভিনেত্ৰী, মডেল, আৰু প্ৰাক্তন সৌন্দৰ্য্য ৰাণী ।
* ১৯৯৪ - চেমিনলেন দংগেল, ভাৰতীয় পেছাদাৰী ফুটবল খেলুৱৈ।
* ২০০৩ - গ্ৰেটা থুন্‌বাৰি, চুইডিছ পৰিৱেশ কৰ্ম্মী।

## মৃত্যু
* ২০০৩ - সতীশ ধৱন, ভাৰতীয় গণিতজ্ঞ তথা এৰ'স্পেছ অভিযন্তা।
* ২০০৫ - জে এন দিক্ষিত, ভাৰতৰ বৈদেশিক সচিব আৰু পিছলৈ ৰাষ্ট্ৰীয় নিৰাপত্তা উপদেষ্টা হিচাপে কাৰ্যনিৰ্বাহ কৰা এজন বিশিষ্ট কূটনীতিবিদ।
* ২০১৩ - এম এছ গোপালকৃষ্ণন, কৰ্ণাটক আৰু হিন্দুস্তানী শাস্ত্ৰীয় সংগীতৰ ক্ষেত্ৰত এজন কিংবদন্তি ভায়লিনবাদক ।

## দিৱস
* জংগাল বলহু দিৱস : এই দিনটোত তিৱা জনগোষ্ঠীৰ মহান বীৰ তথা ৰজা জংগাল বলহুক সোঁৱৰণ কৰা হয়।
* টামাছেছেৰী উৎসৱ (জাপান)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
৪ জানুৱাৰী

**৪ জানুৱাৰী** () দিনটো গ্ৰেগৰিয়ান বৰ্ষপঞ্জী অনুসাৰে বছৰৰ চতুৰ্থ দিন। বছৰটো শেষ হ’বলৈ এই দিনৰ পৰা মুঠ ৩৬১টা দিন (অধিবৰ্ষত ৩৬২টা দিন) বাকী থাকে। এইদিনটোত ঘটা কেইটামান উল্লেখযোগ্য ঘটনা -

## ঘটনাৰাজী
* ১৯৩২ - মহাত্মা গান্ধী আৰু জৱাহৰলাল নেহৰুক গ্ৰেপ্তাৰ, নাগৰিক অবাধ্যতা আন্দোলনৰ পুনৰুজ্জীৱনৰ পিছত ব্ৰিটিছ ভাইচৰয় লৰ্ড উইলিংডনে মহাত্মা গান্ধী আৰু জৱাহৰলাল নেহৰুক গ্ৰেপ্তাৰ কৰাৰ নিৰ্দেশ দিয়ে। ব্ৰিটিছ চৰকাৰেও কংগ্ৰেছ দলক অবৈধ সংগঠন বুলি ঘোষণা কৰে। 
* ১৯৪৩ - ভাৰত ত্যাগ আন্দোলনৰ সময়ত পাঠশালাত (বৰ্তমানৰ বৰপেটা জিলাত) ১৯৪৩ চনৰ ৪ জানুৱাৰীত তিনিদিনীয়া সাম্ৰাজ্যবাদ বিৰোধী দিৱস আৰম্ভ হৈছিল। এই পদক্ষেপৰ নেতৃত্বত আছিল চন্দ্ৰপ্ৰভা শইকীয়ানী, পুষ্পলতা দাসৰ দৰে বিশিষ্ট মহিলা স্বাধীনতা সংগ্ৰামী। 
* ১৯৪৮ - ম্যানমাৰৰ স্বাধীনতা লাভ।
* ১৯৭২ - অপৰাধ বিজ্ঞান প্ৰতিষ্ঠান (Institute of Criminology), অপৰাধ তদন্তক আধুনিকীকৰণৰ বাবে নতুন দিল্লীত অপৰাধ বিজ্ঞান আৰু ফৰেনছিক বিজ্ঞান প্ৰতিষ্ঠানৰ শুভাৰম্ভ কৰা হয়।

## জন্ম
* ১৬৪৩ - আইজাক নিউটন, বিশ্ববিখ্যাত ইংৰাজ পদাৰ্থ বিজ্ঞানী, জ্যোতিৰ্বিদ আৰু গণিতজ্ঞ। 
* ১৮০৯ - লুইছ ব্ৰেইল, অন্ধ লোকৰ লিখন পদ্ধতিৰ উদ্ভাৱক।(মৃত্যু:৬ জানুৱাৰী ১৮৫২ খৃ:) ।
* ১৮৯২ - জে চি কুমাৰপ্পা, এজন নিষ্ঠাবান গান্ধীবাদী অৰ্থনীতিবিদ আৰু গ্ৰাম্য উন্নয়নৰ পথ প্ৰদৰ্শক।
* ১৯২৫ - গোপালদাস নীৰজ, সাহিত্য আৰু শিক্ষাৰ ক্ষেত্ৰত আগবঢ়োৱা অৱদানৰ বাবে দুবাৰকৈ চৰকাৰৰ স্বীকৃতি লাভ কৰা প্ৰখ্যাত হিন্দী কবি আৰু চলচ্চিত্ৰ গীতিকাৰ।
* ১৯৩১ - নিৰূপা ৰয়, ভাৰতীয় অভিনেত্ৰী।
* ১৯৪০ - গাও চ্যিংজিয়ান, চীনা ঔপন্যাসিক, নাট্যকাৰ, সমালোচক, চিত্ৰশিল্পী, আলোকচিত্ৰশিল্পী, চলচ্চিত্ৰ পৰিচালক আৰু অনুবাদক।
* ১৯৫২ - তীৰথ সিং ঠাকুৰ, ভাৰতৰ উচ্চতম ন্যায়ালয়ৰ ৪৩তম মুখ্য ন্যায়ধীশ।
* ১৯৬৩ - ডেনি জানুয়াৰ আলী, দক্ষিণ সুমাত্ৰাৰ লেখক, ৰাজনৈতিক পৰামৰ্শদাতা, বৌদ্ধিক, সাহিত্যবিদ, উদ্যোগী আৰু গৱেষক।
* ১৯৭৫ - মনোজ গগৈ, ভাৰতীয় বন্যপ্ৰাণী সংৰক্ষণবিদ আৰু বন্যপ্ৰাণী পুনৰসংস্থাপনবিদ।
* ১৯৯৭ - নিমিষা ছাজায়ন, ভাৰতীয় অভিনেত্ৰী।

## মৃত্যু
* ১৩১৬ - আলাউদ্দিন খালজী, দিল্লী চুলতানৰ শক্তিশালী চুলতানৰ মৃত্যু হয় আৰু তেওঁক কুতুব মিনাৰ কমপ্লেক্সত সমাধিস্থ কৰা হয়।
* ১৯৩১ - মহম্মদ আলী জৌহৰ,  এজন বিশিষ্ট স্বাধীনতা সংগ্ৰামী, সাংবাদিক, আৰু জামিয়া মিলিয়া ইছলামিয়া বিশ্ববিদ্যালয়ৰ সহ-প্ৰতিষ্ঠাপক।
* ১৯৫১ - কমলানন্দ ভট্টাচাৰ্য্য, অসমীয়া নাট্যকাৰ, অভিনেতা, কবি, গীতিকাৰ আৰু শিক্ষাবিদ।
* ১৯৬৫ - টি এছ ইলিয়ট, আমেৰিকান-ইংৰাজ কবি।
* ১৯৯৪ - আৰ ডি বৰ্মন, পঞ্চম দা নামেৰে  পৰিচিত এই কিংবদন্তি সংগীত সুৰকাৰগৰাকীৰ ৫৪ বছৰ বয়সত মৃত্যু হয়।
* ২০২২ - সিন্ধুতাঈ সপকাল, ভাৰতীয় সমাজকৰ্মী আৰু সামাজিক সক্ৰিয়বাদী।

## দিৱস
* সাম্ৰাজ্যবাদ বিৰোধী দিৱস ।
* স্বাধীনতা দিৱস (ম্যানমাৰ)।
* বিশ্ব ব্ৰেইল দিৱস (আন্তৰ্জাতিক)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
৮ জানুৱাৰী

**৮ জানুৱাৰী**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৮ম দিন। বছৰটো শেষ হ’বলৈ এই দিনৰ পৰা মুঠ ৩৫৭টা দিন (অধিবৰ্ষত ৩৫৮টা দিন) বাকী থাকে। এইদিনটোত ঘটা কেইটামান উল্লেখযোগ্য ঘটনা -

## ঘটনাৰাজী
* ১৯১২ - "আফ্ৰিকীয় জাতীয় কংগ্ৰেছ"ৰ প্ৰতিষ্ঠা। 
* ১৯১৮ - আমেৰিকা যুক্তৰাষ্ট্ৰৰ ৰাষ্ট্ৰপতি উড্ৰো ৱিলছনৰ বিখ্যাত ভাষণ।

## জন্ম
* ১৮৭২ - হেমচন্দ্ৰ গোস্বামী, অসমীয়া সাহিত্যত প্ৰথম ছনেট প্ৰণেতা আৰু অসমীয়া সাহিত্যৰ গুৰি বঠা ধৰা সকলৰ ভিতৰত অন্যতম। ইটালিয়ান গীতিকবি পেট্ৰাৰ্কৰ আৰ্হিত প্ৰথম ছনেট লিখি সুখ্যাতি অৰ্জন কৰা বিশিষ্ট কবি গৰাকীয়ে হ’ল হেমচন্দ্ৰ গোস্বামী। অসমীয়া সাহিত্যত এক বিশিষ্ট স্থান লাভ কৰা অভিনৱ সেই ছনেটটোৰ নাম হৈছে প্ৰিয়তমাৰ চিঠি। ১৯২৮ চনৰ ২ মে' তাৰিখে তেখেতৰ মৃত্যু হয়।
* ১৯০৮ - ফিয়েৰলেচ নাদিয়া,  অষ্ট্ৰেলিয়ান-ভাৰতীয় অভিনেত্ৰী তথা ষ্টাণ্ট ৱমেন।
* ১৯০৯ - আশাপূৰ্ণা দেৱী, বঙালী ঔপন্যাসিক আৰু কবি।
* ১৯২৬ - কেলুচৰণ মহাপাত্ৰ, ভাৰতীয় ধ্ৰুপদী নৃত্যশিল্পী, গুৰু আৰু ওদিছি নৃত্যৰ প্ৰসাৰক।
* ১৯৩৩ - সুপ্ৰিয়া দেৱী, ভাৰতীয় অভিনেত্ৰী।
* ১৯৩৯ - নন্দা কৰ্ণাটকী, ভাৰতীয় অভিনেত্ৰী।
* ১৯৪২ - ষ্টিফেন হকিং, বৃটেইনৰ প্ৰখ্যাত পদাৰ্থ বিজ্ঞানী।
* ১৯৭৩ - মধুলিকা লিড্ডল, ইংৰাজী ভাষাত লেখা-মেলা কৰা এগৰাকী ভাৰতীয় লেখক।

## মৃত্যু
* ১৩২৪ - মাৰ্ক’ প’ল’, ইটালীয় ব্যৱসায়ী তথা পৰিব্ৰাজক।
* ১৬৪২ - গেলিলিঅ' গেলিলি, বিখ্যাত জ্যোতিৰ্বিদ।
* ১৮৯৬ - পল ভেৰ্লেন, ফৰাচী কবি।
* ১৯৪১ - লৰ্ড বেডেন পাৱেল, বিট্ৰিছ সেনা বিষয়া, ‘স্কাউট’ শিক্ষা পদ্ধতিৰে প্ৰবৰ্তক।
* ১৯৫৫ - চৈয়দ মহম্মদ ছাদুল্লা, অসমৰ প্ৰাক্তন মুখ্যমন্ত্ৰী।
* ১৯৯৩ - কিৰণ বালা বড়া, ভাৰতীয় স্বাধীনতা সংগ্ৰামী আৰু সমাজ সংস্কাৰক।
* ২০২৫ - অসমীয়া অভিনেত্ৰী আৰু কণ্ঠশিল্পী **[[জ্ঞানদা কাকতি]]**ৰ ৯২ বছৰ বয়সত দেহৱসান ঘটে।

## দিৱস
* বিশ্ব টাইপিং দিৱস।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
২ জানুৱাৰী

**২ জানুৱাৰী**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ২য় দিন। বছৰটো শেষ হ’বলৈ এই দিনৰ পৰা মুঠ ৩৬৪টা দিন (অধিবৰ্ষত ৩৬৫টা দিন) বাকী থাকে। এইদিনটোত ঘটা কেইটামান উল্লেখযোগ্য ঘটনা -

## ঘটনাৰাজী
*১৭৫৭ - কলিকতা পুনৰ দখল, ৰবাৰ্ট ক্লাইভে ব্ৰিটিছ বাহিনীৰ নেতৃত্বত নবাব ছিৰাজ-উদ-দৌলাৰ পৰা কলিকতা (বৰ্তমান কলকাতা) পুনৰ দখল কৰে, যিটো ভাৰতত ব্ৰিটিছ শাসন সম্প্ৰসাৰণৰ এক গুৰুত্বপূৰ্ণ মুহূৰ্ত।
*১৯৪২ খৃঃ - জাপানী বাহিনীৰ দ্বাৰা ফিলিপাইনছৰ ৰাজধানী মানিলা দখল।
*১৯৫৪ - ৰাষ্ট্ৰীয় বঁটা প্ৰতিষ্ঠান, ভাৰত চৰকাৰে ভাৰতৰ সৰ্বোচ্চ অসামৰিক সন্মান ভাৰতৰত্ন আৰু পদ্ম বিভূষণ বঁটাৰ প্ৰৱৰ্তন । 
*১৯৭৩ - ফিল্ড মাৰ্শ্বাল ৰেংক, জেনেৰেল ছেম মানেকশ্ক ফিল্ড মাৰ্শ্বাল পদবী প্ৰদান কৰি এই পাঁচ তাৰকা পদ অৰ্জন কৰা প্ৰথমজন ভাৰতীয় সেনা বিষয়া হিচাপে পৰিগণিত হয়।
*২০২০ -  চন্দ্ৰলৈ চন্দ্ৰযান-৩ অভিযানৰ বাবে ভাৰত চৰকাৰে আনুষ্ঠানিকভাৱে অনুমোদন জনায়। 
## জন্ম
* ১৮২২ - ৰুডলফ ক্লছিয়াছ, জাৰ্মান পদাৰ্থবিজ্ঞানী।
* ১৮৯৬ - খগেন্দ্ৰনাথ মিত্ৰ, ভাৰতীয় শিশু সাহিত্যিক।
* ১৮৯৯ - সুকুমাৰ সেন, ভাৰতৰ প্ৰথম মুখ্য নিৰ্বাচন আয়ুক্ত, যিয়ে দেশৰ প্ৰথম দুটা সাধাৰণ নিৰ্বাচনৰ তদাৰক কৰিছিল।
* ১৯০৫ - জৈনেন্দ্ৰ কুমাৰ, হিন্দী সাহিত্যৰ মনোবিশ্লেষণমূলক পৰম্পৰাৰ প্ৰতিষ্ঠাপক হিচাপে গণ্য কৰা এজন প্ৰভাৱশালী হিন্দী ঔপন্যাসিক আৰু প্ৰবন্ধকাৰ।
* ১৯২০ - আইজাক এছিমভ, প্ৰখ্যাত বিজ্ঞান কল্প-লেখক।
* ১৯৩৭ - চন্দ্ৰশেখৰ কম্বাৰ, ভাৰতীয় কবি, নাট্যকাৰ, লোকসাহিত্যকাৰ, কানাড়া ভাষাৰ চলচ্চিত্ৰ নিৰ্মাতা আৰু হাম্পিৰ কৰ্ণাটক বিশ্ববিদ্যালয়ৰ প্ৰতিষ্ঠাপক উপাচাৰ্য।
* ১৯৫৯ - কীৰ্তি আজাদ, প্ৰাক্তন ভাৰতীয় ক্ৰিকেটাৰ আৰু ১৯৮৩ চনৰ বিশ্বকাপ বিজয়ী দলৰ সদস্য।
* ১৯৭০ - বুলা চৌধুৰী, এগৰাকী ভাৰতীয় প্ৰাক্তন সাঁতোৰবিদ। তেওঁ অৰ্জুন বঁটা বিজয়ী, পদ্মশ্ৰী বঁটা বিজয়ী, ভাৰতৰ প্ৰাক্তন ৰাষ্ট্ৰীয় মহিলা সাঁতোৰ চেম্পিয়ন ।
* ১৯৯৭ - অৰ্শদ নাদীম, পাকিস্তানী জেভেলিন নিক্ষেপকাৰী।

## মৃত্যু
* ১৯৬৭ - অসম কেশৰী অম্বিকাগিৰি ৰায়চৌধুৰী, অসমীয়া কবি, গীতিকাৰ, গায়ক, গদ্য-লেখক, সংবাদ-সেৱী, আলোচনী সম্পাদক, সমাজ-সেৱক আৰু ভাৰতৰ স্বাধীনতা সংগ্ৰামৰ সংগ্ৰামী।
* ১৯৭৫ - ললিত নাৰায়ণ মিশ্ৰ, বিহাৰৰ সমস্তীপুৰত বোমা বিস্ফোৰণৰ ফলত আঘাতপ্ৰাপ্ত হৈ মৃত্যু হোৱা তেতিয়াৰ ৰেল মন্ত্ৰী।
* ১৯৮৭ - হৰেকৃষ্ণ মাহতাব, ‘উৎকল কেশৰী’ নামেৰে পৰিচিত, ভাৰতীয় জাতীয় কংগ্ৰেছৰ এজন প্ৰধান নেতা আৰু ওড়িশাৰ মুখ্যমন্ত্ৰী হিচাপে কাৰ্যনিৰ্বাহ কৰিছিল।
* ১৯৮৯ - ছফদাৰ হাছমী, ৰাজপথৰ থিয়েটাৰত অগ্ৰণী কামৰ বাবে পৰিচিত এজন প্ৰখ্যাত মাৰ্ক্সবাদী নাট্যকাৰ আৰু পৰিচালক।জপথৰ থিয়েটাৰত অগ্ৰণী কামৰ বাবে পৰিচিত এজন প্ৰখ্যাত মাৰ্ক্সবাদী নাট্যকাৰ আৰু পৰিচালক।
* ২০১০ - ৰাজেন্দ্ৰ কেশৱলাল শ্বাহ, গুজৰাটী ভাষাৰ ভাৰতীয় গীতিকবি।
* ২০২১ - বুটা সিং, ভাৰতীয় ৰাজনীতিবিদ।

## দিৱস
* সশস্ত্ৰ বাহিনীৰ বিজয় দিৱস (কিউবা)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
পদ্মভূষণ অসমীয়া ব্যক্তিসকলৰ তালিকা

**পদ্মভূষণ** হৈছে ভাৰত চৰকাৰে প্ৰদান কৰা তৃতীয় সৰ্বোচ্চ অসামৰিক সন্মান। এই সন্মান লাভ কৰা অসমীয়া ব্যক্তিসকলৰ নাম তলৰ তালিকাত উল্লেখ কৰা হ'ল।

## তালিকা

## তথ্য সংগ্ৰহ

শ্ৰেণী:অসম সম্পৰ্কীয় তালিকা

*
৯ জানুৱাৰী

**৯ জানুৱাৰী**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৯ম দিন। বছৰটো শেষ হ’বলৈ এই দিনৰ পৰা মুঠ ৩৫৬টা দিন (অধিবৰ্ষত ৩৫৭টা দিন) বাকী থাকে। এইদিনটোত ঘটা কেইটামান উল্লেখযোগ্য ঘটনা -

## ঘটনাৱলী
* ১৯১৫ - জাতিৰ পিতা মহাত্মা গান্ধীৰ ভাৰতলৈ প্ৰত্যাৱৰ্তন। 
* ১৯৫১ - ৰাষ্ট্ৰসংঘৰ নিউ য়ৰ্ক স্থিত কাৰ্য্যালয়ৰ মুকলি।

## জন্ম
* ১৮৩১ - ফাতিমা শ্বেখ, ভাৰতীয় শিক্ষাবিদ আৰু সমাজ সংস্কাৰক।
* ১৯২২ - হৰগোবিন্দ খোৰানা, ভাৰতীয় বংশোদ্ভৱ নোবেল বটা বিজয়ী প্ৰখ্যাত চিকিৎসা বিজ্ঞানী।
* ১৯২৬ - ধৰণী বৰ্মণ, অসমৰ ভ্ৰাম্যমাণ থিয়েটাৰৰ অভিনেতা, পৰিচালক আৰু প্ৰযোজক।
* ১৯২৭ - সুন্দৰলাল বহুগুণা, ভাৰতীয় গড়ৱালী পৰিৱেশবিদ আৰু চিপকো আন্দোলনৰ নেতা।
* ১৯৫৫ - সুব্ৰমনিয়ম জয়শংকৰ, ভাৰতীয় কূটনীতিবিদ আৰু ভাৰত চৰকাৰৰ বৈদেশিক পৰিক্ৰমা মন্ত্ৰী।
* ১৯৬৫ - ফাৰাহ খান, ভাৰতীয় ছবি নিৰ্মাতা, ছবি প্ৰযোজক, অভিনেত্ৰী, নৃত্যশিল্পী, আৰু নৃত্য-পৰিচালক।
* ১৯৭৪ - ফাৰহান আখতাৰ, বলীউদ গায়ক, অভিনেতা তথা চিত্ৰ নিৰ্মাতা। 
* ২০০০ - হিমা দাস, অসমীয়া দৌৰবিদ।

## মৃত্যু
* ১৯৯৬ - ফিয়েৰলেচ নাদিয়া, অষ্ট্ৰেলিয়ান-ভাৰতীয় অভিনেত্ৰী তথা ষ্টাণ্ট ৱমেন।
* ২০২৪ - ভূপেন উজীৰ, অসমৰ সংগীতজ্ঞ।

## দিৱস
* প্ৰবাসী ভাৰতীয় দিৱস (ভাৰত)।
* শ্বহীদ দিৱস (পানামা)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
১০ জানুৱাৰী

**১০ জানুৱাৰী**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ১০ম দিন। বছৰটো শেষ হ’বলৈ এই দিনৰ পৰা মুঠ ৩৫৫টা দিন (অধিবৰ্ষত ৩৫৬টা দিন) বাকী থাকে। এইদিনটোত ঘটা কেইটামান উল্লেখযোগ্য ঘটনা -

## ঘটনাৰাজী
* ১৮৬৩ - লণ্ডন মহানগৰীত বিশ্বৰ প্ৰথম পাতাল ৰেল সেৱাৰ আৰম্ভণি।
* ১৮৯৪ - ৰঙিয়া তহচিলৰ কৃষকসকলে ব্ৰিটিছৰ বৰ্দ্ধিত ভূমিকৰৰ বিৰুদ্ধে ৰঙিয়া ৰাইজমেল অনুষ্ঠিত হৈছিল।
* ১৯৪৬ - ৰাষ্ট্ৰসংঘৰ প্ৰথম সাধাৰণ অধিৱেশনৰ আৰম্ভ হৈছিল। 
* ২০০৮ - দিল্লীৰ অটো এক্সপ'ত বিশ্বৰ ভিতৰত সবাতোতকৈ সূলভ মূল্যৰ গাড়ী টাটা কোম্পানীৰ এক লাখ টকীয়া টাটা নেন' গাড়ীৰ প্ৰথম প্ৰদৰ্শন।
* ২০২৫ – ইৰানত ভয়ংকৰ বানপানীত ৮০ গৰাকী লোক নিহত হয়।

## জন্ম
* ১৮৮৩ - এলেক্সেই নিকলাইয়েভিচ টলষ্টয়, ৰুছ লেখক।
* ১৯১৪ - বেগম আখটাৰ, ভাৰতীয় কণ্ঠশিল্পী তথা অভিনেত্ৰী।
* ১৯৩০ - ইন্দ্ৰেশ্বৰ শৰ্মা, ভাৰতীয় সংগীতজ্ঞ, বেহেলাবাদক আৰু সংগীত পৰিচালক।
* ১৯৩০ - বাসু চেটাৰ্জী, ভাৰতীয় চলচ্চিত্ৰ পৰিচালক আৰু চিত্ৰনাট্যকাৰ।
* ১৯৬০ - মিতালী চৌধুৰী, অসমীয়া কণ্ঠশিল্পী।
* ১৯৭৪ - হৃত্বিক ৰোশন, তাৰকা বলীউদ অভিনেতা।
* ১৯৮৪ - কাল্কী কেকলাঁ, হিন্দী চলচ্চিত্ৰৰ অভিনেত্ৰী আৰু লেখিকা।

## মৃত্যু
* ১৭৭৮ - কাৰ্ল লিনিয়াছ, ছুইডেনৰ উদ্ভিদবিজ্ঞানী, চিকিৎসক আৰু প্ৰাণীবিজ্ঞানী।
* ১৯৫১ - চিনক্লেয়াৰ লিউইছ, আমেৰিকান লেখক, নাট্যকাৰ আৰু সাংবাদিক।
* ১৯৭৮ - সত্যেন্দ্ৰনাথ বসু, ভাৰতীয় গণিতজ্ঞ তথা পদাৰ্থ বিজ্ঞানী।
* ১৯৮২ - সুধীন দাশগুপ্ত, ভাৰতীয় সংগীত পৰিচালক, গীতিকাৰ আৰু কণ্ঠশিল্পী।
* ২০০৭ - যতিন মিপুন, অসমীয়া লেখক আৰু প্ৰশাসনিক বিষয়া।
* ২০১০ - শৈলধৰ বৰুৱা, ভাৰতীয় চলচ্চিত্ৰ প্ৰযোজক।

## দিৱস
* সংখ্যাগৰিষ্ঠতাৰ শাসন দিৱস (বাহামা)।
* পৰম্পৰাগত দিৱস (বেনিন)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
১১ জানুৱাৰী

**১১ জানুৱাৰী**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ১১ তম  দিন৷ বছৰটো শেষ হ’বলৈ  এই দিনৰ পৰা মুঠ ৩৫৪ টা দিন (অধিবৰ্ষত ৩৫৫টা দিন) বাকী থাকে৷ এইদিনটোত ঘটা কেইটামান উল্লেখযোগ্য ঘটনা -

## ঘটনাৰাজী
* ১৬৯৩ - ইটালীৰ ছিচিলীত মাউণ্ট এটনা অগ্নেয়গিড়ীৰ বিস্ফোৰণ ।
* ১৮৭৯ - দক্ষিণ আফ্ৰিকাত এংলো-জুলু যুদ্ধৰ সূত্ৰপাত ।

## জন্ম
* ১৭৯৩ - চাৰ্লছ আলেকজেণ্ডাৰ ব্ৰুছ, ব্ৰিটিছ সৈনিক, অভিযানকাৰী আৰু লেখক। তেওঁক ভাৰতৰ চাহ উদ্যোগৰ পিতৃ পুৰুষ বুলি গণ্য কৰা হয়। তেওঁৰ ভাতৃ ৰবাৰ্ট ব্ৰুছে ১৮২৩ চনত অসমত অসম চাহ আৱিষ্কাৰ কৰিছিল।
* ১৮৪২ - উইলিয়াম জেম্‌ছ, আমেৰিকান দাৰ্শনিক, মনোবিজ্ঞানী আৰু আমেৰিকা যুক্তৰাষ্ট্ৰত মনোবিজ্ঞানৰ পাঠ্যক্ৰম আগবঢ়োৱা প্ৰথমজন শিক্ষাবিদ।
* ১৯৫৪ - কৈলাস সত্যাৰ্থী, শান্তিৰ ন'বেল বঁটা বিজয়ী ভাৰতীয় শিশু অধিকাৰ কৰ্মী।
* ১৯৬২ - তপন দাস, অসমৰ মঞ্চ আৰু চলচ্চিত্ৰ অভিনেতা, নাট পৰিচালক, আবৃত্তিকাৰ আৰু গল্প লিখক।
* ১৯৬৪ - বেঞ্জামিন লিষ্ট, জাৰ্মান ৰসায়নবিদ আৰু মেক্স প্লেংক ইনষ্টিটিউট ফৰ কোল ৰিচাৰ্ছৰ সঞ্চালক।
* ১৯৭৩ - ৰাহুল দ্ৰাবিড়, “দ্য ৱাল” নামে খ্যাত ভাৰতীয় ক্ৰীকেট দলৰ প্ৰাক্তন অধিনায়ক।
* ১৯৯১ - শ্বেতা বাসু প্ৰসাদ, ভাৰতীয় কথাছবিৰ অভিনেত্ৰী।
* ১৯৯২ - ফাটিমা ছানা শ্বেইখ, ভাৰতীয় অভিনেত্ৰী।
* ১৯৯৬ - মনীষ কৌশিক, ভাৰতীয় বক্সাৰ।

## মৃত্যু
* ২০০৮ - **এডমাণ্ড হিলাৰী**, বিশ্বৰ সৰ্ব্বোশ্ব শৃংগ মাউণ্ট এভাৰেষ্ট জয় কৰা পৃথিৱীৰ প্ৰথম দুজন ব্যক্তিৰ ভিতৰত অন্যতম। 
* ২০২২ - মিহিৰ দাস, ভাৰতীয় অভিনেতা।
* ২০২৪ - হৰিপ্ৰসাদ হাজৰিকা, শ্ৰীমন্ত শংকৰদেৱ সঙ্ঘৰ প্ৰাক্তন প্ৰধান সম্পাদক।

## দিৱস
* শিশু দিৱস (টিউনিচিয়া)।
* সংবিধান দিৱস (আলবেনিয়া)।
* পৃথ্বী দিৱস (নেপাল)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
পচোৱা

**পচোৱা**  শিলচৰস্থিত ৰাষ্ট্ৰীয় প্ৰযুক্তিবিদ্যা প্ৰতিষ্ঠানত অনুষ্ঠিত ৰঙালী বিহু উদ্‌যাপনৰ বাৰ্ষিক উৎসৱ। সাধাৰণতে এপ্ৰিল মাহৰ প্ৰথম সপ্তাহত বসন্তৰ আগমনৰ প্ৰাকক্ষণতে এই অনুষ্ঠান উদ্‌যাপন কৰা হয় । অসমীয়া সমাজত বʼহাগ মাহত বলা বতাহজাকক পচোৱা বতাহ হিচাপে জনা যায়। এদিনীয়াকৈ অনুষ্ঠিত এই উৎসৱটিত বিভিন্ন ধৰণৰ খেল-ধেমালি,চিত্ৰাংকন প্ৰতিযোগিতা,হুঁচৰি প্ৰতিযোগিতা,আধুনিক নৃত্য প্ৰতিযোগিতা, আৰু সন্ধিয়া সাংস্কৃতিক অনুষ্ঠান অনুষ্ঠিত হয়।
২০১২ চনত কেইজনমান ছাত্ৰ আৰু প্ৰবক্তাৰ সহযোগিতাত প্ৰথমবাৰৰ বাবে পচোৱা উদ্‌যাপন কৰা হৈছিল আৰু তেতিয়াৰে পৰা প্ৰত্যেক বছৰে সকলোৱে মিলি এই অনুষ্ঠানটি সফল কৰি আহিছে। তদুপৰি বিহুৰ লগত সংগতি ৰাখি *বৰ্হমথুৰি* নামেৰে এখন আলোচনীও প্ৰকাশ কৰা হয়।

## ইতিহাস
সম্পূৰ্ণৰূপে আৱাসিক এই প্ৰতিষ্ঠান খনত অধ্যয়নৰত আৰু শিক্ষকতা কৰি থকা অসমীয়া ছাত্ৰ আৰু অধ্যাপক সকলে শিক্ষায়তনিক বাধ্যবাধকতাৰ বাবে ৰঙালী বিহুৰ সময়ত নিজৰ পৰিয়ালৰ সৈতে উপভোগ কৰিবলৈ সাধাৰণতে আঁহৰি নাপায়। সেয়ে ২০১২ চনত কিছু ছাত্ৰ আৰু অধ্যাপকৰ প্ৰচেষ্টাত *পচোৱা*ৰ জন্ম হয়। বৰাক উপত্যকা ব্ৰহ্মপুত্ৰ উপত্যকাৰ পৰা ভাষা আৰু সংস্কৃতিৰ দিশৰে ভালেখিনি পৃথক। অসমৰ ভৌগোলিক অৱস্থানৰ ভিতৰতে যদিও এই অঞ্চলত বিহু জাতীয় উৎসৱ হিচাপে পালন কৰা নহয়। সেয়ে বৰাক উপত্যকাবাসী অসমীয়াসকলক একত্ৰিত কৰা আৰু আন অন্য প্ৰদেশ আৰু আন্তঃৰাষ্ট্ৰীয় ছাত্ৰ সকলৰ জৰিয়তে অসমীয়া সভ্যতা-সংস্কৃতি জগতবাসীক পৰিচয় কৰাই দিয়া ইয়াৰ জন্মলগ্নৰে উদ্দেশ্য আছিল। ইতিমধ্যে তৃতীয় সংস্কৰণ পাৰ কৰা *পচোৱা* এই দিশত ভালেখিনি সফল হ'বলৈ সক্ষম হৈছে।

## তথ্যসূত্ৰ

শ্ৰেণী:উৎসৱ
অছুৎ কন্যা

***অছুৎ কন্যা*** (; ; ; অসমীয়া অনুবাদ: *অস্পৃশ্য কন্যা*) ১৯৩৬ চনত মুক্তিপ্ৰাপ্ত এখন হিন্দী চলচ্চিত্ৰ। মুম্বাইৰ চলচ্চিত্ৰ উদ্যোগৰ প্ৰাৰম্ভিক কালৰ চুপাৰ-হিট এই ছবিখনত এজনী দলিত ছোৱালীৰ ব্যৰ্থ প্ৰেম আৰু আত্মত্যাগৰ কাহিনী চিত্ৰিত কৰা হৈছে। কুৰি শতিকাৰ আগভাগৰ ভাৰতীয় সমাজখনত দেখা পোৱা জাতিভেদৰ প্ৰাবল্যৰ উমান ছবিখনত পোৱা যায়। 

বোম্বে টকীজৰ দ্বাৰা নিৰ্মিত বহুকেইখন সফল ছবিৰ অন্যতম আছিল অছুৎ কন্যা। ছবিৰ পৰিচালক আছিল ফ্ৰেঞ্জ্ অ’ষ্টেন, সঙ্গীত পৰিচালক আছিল সৰস্বতী দেৱী আৰু গীতৰ ৰচয়িতা আছিল জে.এচ. কাশ্যপ। মুখ্য ভূমিকাত আছিল অশোক কুমাৰ আৰু দেৱিকা ৰাণী।
## কাহিনী

গাঁৱৰ গেলামাল দোকানী মোহনৰ পুত্ৰ প্ৰতাপ (অশোক কুমাৰ) আৰু ৰেলৱে লেভেলক্ৰচিঙৰ ৰখীয়া দুখীয়াৰ জীয়ৰী কস্তুৰী (দেৱিকা ৰাণী) সৰুকালৰ বন্ধু আৰু ডাঙৰ হৈ অহাৰ লগেলগে ইজনে সিজনৰ গভীৰ প্ৰেমত পৰে। কিন্তু দুয়োৰে মাজত বিবাহ সম্ভৱ নহ’ল। কাৰণ প্ৰতাপ আছিল ব্ৰাহ্মণ সন্তান আৰু কস্তুৰী আছিল এজনী অচ্যুৎ কন্যা অৰ্থাৎ নিম্নজাতিৰ ছোৱালী। সেইসময়ৰ ভাৰতীয় সমাজ-ব্যৱস্থাত অসবৰ্ণ বিবাহ প্ৰায় অসম্ভৱ আছিল। 
প্ৰতাপে বিয়া কৰায় মীৰা নামৰ ছোৱালী এজনীক। আনহাতে কস্তুৰীয়ে পিতাক দুখীয়াৰ দৰে লেভেল ক্ৰচিঙৰ ৰখীয়াৰ চাকৰি কৰা মনু নামৰ ইতিপূৰ্বে বিবাহিত ডেকা এজনৰ সৈতে বিয়াত বহে। যদিও বিয়াৰ পিছতো দুয়ো-দুয়োকে পাহৰিব নোৱাৰিলে, তথাপি নিজৰ নিজৰ সংসাৰৰ দায়িত্ব নিয়াৰিকৈ পালন কৰিবলৈ চেষ্টা চলাই গ’ল। 
ইফালে মনুৰ প্ৰথম পত্নী কেজৰীয়ে তাইৰ স্বামীৰ জীৱনত আন এগৰাকী নাৰীৰ প্ৰবেশক সহজভাবে লব নোৱাৰিলে। সেয়েহে তাই প্ৰতাপৰ পত্নী মীৰাৰ সৈতে লগ হৈ কস্তুৰীৰ বিৰুদ্ধে ষড়যন্ত্ৰ ৰচিবলৈ ধৰিলে। সেই ষড়যন্ত্ৰৰ অংশ স্বৰূপে সিহঁত দুয়ো এদিন কস্তুৰীক ওচৰৰ গাঁৱত বহা মেলালৈ লৈ গ’ল আৰু অকলশৰে এৰি থৈ আহিল। সেই মেলাত প্ৰতাপেও এখন দোকান দিছিল। উপায়হীন হৈ কস্তুৰীয়ে দোকান সামৰি ঘৰলৈ গৰুগাড়ীৰে উভতি অহা প্ৰতাপৰ সৈতে একেলগে আহিবলৈ বাধ্য হ’ল। কেজৰী আৰু মীৰাই গৈ মনুক প্ৰতাপ আৰু কস্তুৰী একেলগে থকা বুলি টুটুকীয়া লগালে।
গৰুগাড়ী আহি লেভেল ক্ৰচিঙৰ ওচৰ পাওঁতে ক্ৰোধান্বিত মনুৱে প্ৰতাপক আক্ৰমণ কৰিলে। ৰেলপথৰ ওপৰতে দুয়োৰ দবৰা-দবৰি লাগিল। এই কাজিয়াখনক কেন্দ্ৰ কৰি সাম্প্ৰদায়িক সংঘৰ্ষ হোৱাৰ আশংকাই দেখা দিলে। ইফালে ৰেল এখন আহি আছে। আসন্ন দুৰ্ঘটনা ৰোধ কৰিবলৈ কস্তুৰী ৰেলপথেৰে দৌৰি গৈ ৰেলখন ৰখাবলৈ চেষ্টা কৰিলে। কিন্তু দুৰ্ভাগ্যবশতঃ তাই ৰেলত কটা গৈ মৃত্যুবৰণ কৰিলে।

সমাজে অস্পৃশ্য বুলি গণ্য কৰা এজনী নিৰ্দোষী ছোৱালীয়ে নিজৰ জীৱনদান দি আসন্ন সাম্প্ৰদায়িক সংঘৰ্ষৰ পৰা গাঁৱখনক ৰক্ষা কৰি গ’ল। তেতিয়াহে গাঁৱবাসীয়ে সেই সাধাৰণ ছোৱালীজনীৰ মহত্ব উপলব্ধি কৰিলে।

## ভূমিকা
*দেৱিকা ৰাণী ...  কস্তুৰী
*অশোক কুমাৰ ...  প্ৰতাপ
* পি.এফ. পিঠাৱালা ...  মোহন, প্ৰতাপৰ পিতৃ
* কামতা প্ৰসাদ ...  দুখীয়া, কস্তুৰীৰ পিতৃ
* কিশোৰী লাল ... বাবুলাল বৈদ্য
* কুসুম কুমাৰী
* প্ৰমিলা
* আনৱাৰ
* ইশৰাত

## তথ্যউৎস

## বাহ্যিক সংযোগ

* 
* Watch ''Achhut Kanya'' entirely annotated with archival material at Indiancine.ma

শ্ৰেণী:হিন্দী চলচ্চিত্ৰ
দেৱদাস (১৯৩৬ চলচ্চিত্ৰ)

**দেৱদাস** ১৯৩৬ চনত মুক্তি পোৱা শৰৎচন্দ্ৰ চট্টোপাধ্যায়ৰ দেৱদাস নামৰ উপন্যাসৰ আধাৰত নিৰ্মাণ কৰা এখন হিন্দী চলচ্চিত্ৰ। এইখন আছিল ১৯৩৫ চনত মুক্তি পোৱা বঙালী ভাষাৰ ছবি দেৱদাসৰ হিন্দী সংস্কৰণ। দেৱদাসৰ হিন্দী সংস্কৰণৰ পৰিচালক আছিল প্ৰমথেশ বৰুৱা, সঙ্গীত পৰিচালনা কৰিছিল ৰাজ চন্দ বড়াল, পঙ্কজ মল্লিক আৰু তিমিৰ বৰণে। ছবিখনত দেৱদাসৰ ভূমিকাত আছিল কুন্দন লাল চাইগল, পাৰ্বতীৰ ভাওত আছিল যমুনা বৰুৱা আৰু চন্দ্ৰমুখীৰ ভাওত আছিল টি. আৰ. ৰাজকুমাৰী।

## মুখ্য ভূমিকাত

* কুন্দল লাল চাইগল (দেৱদাস)
* যমুনা বৰুৱা (পাৰ্বতী)
* টি.আৰ. ৰাজকুমাৰী (চন্দ্ৰমুখী)
* বিশ্বনাথ ভাদুৰী
*কৃষ্ণচন্দ্ৰ দে
*বিক্ৰম কাপুৰ
*ক্ষেত্ৰবালা
*লীলা
*নেমো
*পাহাড়ী সান্যাল
*কিদাৰ নাথ শৰ্মা
*এ.এইচ. শোৰ
*চুলতানা
*জুবেইদা

## তথ্যউৎস

## বাহ্যিক সংযোগ
* 

## তথ্যসূত্ৰ

শ্ৰেণী:হিন্দী চলচ্চিত্ৰ
শ্ৰেণী:নাৰীবাদী
শ্ৰেণী:চলচ্চিত্ৰ
শ্ৰেণী:ভাৰতীয় নাৰীবাদী চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:ভাৰতৰ পতিতাবৃত্তি সম্পৰ্কীয় চলচ্চিত্ৰ
ৰামখাপীঠ দেওশাল

**ৰামখাপীঠ দেৱালয়** বা **দেওশাল** শিৱসাগৰ জিলাৰ দিখৌমুখৰ দেওঘৰীয়াস্থিত এখন প্ৰাচীন ক্ষেত্ৰ৷ জনশ্ৰুতি মতে কালিকা পুৰাণ, দেৱী পুৰাণ আদিত উল্লেখ কৰা সতীৰ শৱদেহ খণ্ড-খণ্ড কৰাৰ ফলত এই শৱদেহৰ ৫১ টা খণ্ড ভাৰতৰ ৫১ খন ঠাইত পৰি যিসমূহ শক্তিপীঠৰ সৃষ্টি হৈছিল তাৰে এখন হ’ল ৰামখাপীঠ৷ পিছে পুৰাণত উল্লেখ কৰা ৫১ খন শক্তিপীঠত ৰামখাপীঠৰ কোনো উল্লেখ নাই৷ কিন্তু বিশ্বনাৰায়ণ শাস্ত্ৰী দেৱৰ “কালিকা পুৰাণ আৰু প্ৰাচীন অসম” নামৰ প্ৰৱন্ধত উল্লেখ কৰামতে দেৱীৰ দিক্কৰ বাসিনীৰ পীঠস্থলেই হ”ল ৰামখা পীঠ৷ আন এক তথ্যমতে “ভাটিৰ কামাখ্যা, উজানৰ তাম্ৰেশ্বৰী আৰু মাজৰ ৰামখা একেজনাই দেৱী”৷ সঠিকভাৱে ঐতিহাসিক সমল নোহোৱাৰ বাবেই এই কথা প্ৰমাণ কৰিবলৈ অসুবিধা আছে যে এইখন আচলতে সেই ৫১খন শক্তিপীঠৰ মাজৰে এখন হয়নে নহয়৷

## ইতিহাস
ৰামখা দেওশালখন আহোমসকল অসমলৈ অহাৰ আগৰেপৰা আছে৷ ১১৯০ শকত ৰজা হৈয়েই আহোম স্বৰ্গদেও চুতেওফা এই স্থানত ফুৰিবলৈ আহি এই দেওশালৰ আধ্যাত্মিকতা উপলব্ধি কৰি বৰ দেউৰী, সৰু দেউৰী, দেওঘৰীয়া, আঠপৰীয়া, তেলী, মালি, নাপিত, কমাৰ, বলিকটীয়া, বাৰিচোৱা, বেলিচোৱা, চাউলকৰা মানীতোলা ইত্যাদিবোৰ পদবীৰে দেওশালৰ ওচৰৰ মানুহখিনিক লৈ পূজা-অৰ্চনাৰ কাম পুণৰ আৰম্ভ কৰে (নাওবৈচা ফুকনৰ বুৰঞ্জী)৷ আহোমসকল অসমলৈ অহাৰ বহু আগৰেপৰা ভালেসংখ্যক দেওশাল অসমত আছিল৷ তাম্ৰেশ্বৰী, বৰগঞা, টেঙ্গাপনীয়া, দোৱন্ধিয়া ইত্যাদিসমুহ এনে দেওশালৰ উদাহৰণ৷

বহুতৰ মতে এই ৰামখা দেওশাল কছাৰী, চুতীয়া আৰু বৰাহীসকলৰ দিনতে স্থাপন হোৱা৷ তাৰ পাছৰ বুৰঞ্জীমতে কেইশমান বছৰৰ পাছত দিখৌ নৈয়ে সেই দেওশাল খহাই জলগৰ্ভলৈ সোমোৱাই লৈ যায় যদিও স্বৰ্গদেউ লক্ষীসিংহৰ দিনত এই পীঠস্থান পুনৰ উদ্ধাৰ হয়৷ সেই বৰ্ণনা অনুযায়ী এদিন স্বৰ্গদেও লক্ষীসিংহই ৰংপুৰৰ কাৰেঙৰ পৰা ৰূপহীজানেদি দিখৌ নদী হৈ ব্ৰহ্মপূত্ৰ লৈ বুলি গৈছিল৷ কথিত আছে যে যি ঠাইত ৰামখা দেওশালখন জলগৰ্ভত আছিল সেই ঠাইৰপৰা ৰজাঘৰীয়া নাওবোৰ আগপিচ নোহোৱা হ’ল আৰু নাওবৈচাসকলৰ মাজত হাহাকাৰ লাগিল৷ সেইদিনা ৰাতি স্বৰ্গদেৱে সপোনত দেখিলে যে দিখৌৰ গৰ্ভত দেৱীৰ জাগ্ৰত বিগ্ৰহ আছে৷ পাছদিনা স্বৰ্গদেৱে পূজা-বলিবিধান উচৰ্গা কৰি দেৱীৰ বিগ্ৰহ উদ্ধাৰ কৰি নতুন মন্দিৰ এটা সজাৰ মানস কৰাত নাও লৰিল৷ জলগৰ্ভৰ সমলবোৰ উদ্ধাৰ কৰি এই ঠাইৰ ওচৰতে ৰজাই নতুনকৈ দেওশালখন প্ৰতিস্থা কৰি ১০ পুৰা মাটি নিস্কৰ কৰি দিয়ে৷ পিছে মোৱামৰা মৰাণৰ বিদ্ৰোহৰ সময়ত এই দেওশালখনৰ ভালেখিনি আচবাব নষ্ট হয় আৰু ইয়াৰ সকলোবোৰ ধন-সোণ মোৱামৰীয়াসকলে লুটি লৈ যায়৷ তাৰ পাছতো যি কিছু সম্পদ থাকি গ’ল সেইখিনি মানৰ আক্ৰমণৰ সময়ত ধ্বংস হ’ল৷ কিছুদিনৰ পাছতে এই দেওশালকে ধৰি এটা বৃহৎ এলেকা পুণৰ দিখৌৱে সামৰি লয়৷

## পূজা-অৰ্চনা
এতিয়ালৈকে যিখিনি সম্পত্তি উদ্ধাৰ কৰা হ’ল সেইখিনিৰেই নতুনকৈ সজা মন্দিৰত ৰাইজে পূজা অৰ্চনা কৰি আছে৷ এইসমুহৰ ভিতৰত ১০ ফুটৰ এক শিলৰ গহ্বৰ য’ত দেৱীৰ পীঠ (জনস্ৰোতি মতে কঁকাল অংশ) আৰু শিৱলিঙ্গ আছে৷ ডেৰ-দুফুট উচ্চতাৰ বিষ্ণু, লক্ষী আৰু সৰস্বতীৰ তিনিটা মুৰ্তিও ইয়াত আছে৷ ইয়াৰ উপৰিও এতিয়ালৈকে উদ্ধাৰ হৈছে এটা তিনিফুট ওখ শিলৰ কলচী, শিলৰ খুটা আৰু ৪ খন বলি কটা দা৷ ইয়াৰোপৰি দা ধৰোৱা শিল, গণেশৰ মূৰ্তি থকা খুটা ইত্যাদিবোৰো শেহতীয়াকৈ উদ্ধাৰ হৈছে৷ 

ৰামখা দেৱালয়খন এতিয়াও সকলোৱে জাগ্ৰত বুলিয়েই অভিহিত কৰে আৰু অশোকাষ্টমী, দুৰ্গাষ্টমী, শিৱৰাত্ৰি ইত্যাদিসমূহত যোৱা আঢ়ৈশ বছৰৰো অধিক কাল হাজাৰ হাজাৰ ভক্তই পূজা অৰ্চনা নিয়মিতভাৱে কৰি আছে৷

## প্ৰসংগ পুথি
# ত্ৰিবেণী সঙ্গম (প্ৰবীন চন্দ্ৰ দত্ত)
# দিখৌমুখ- প্ৰাচীন আৰু অৰ্বাচীনৰ অৱতৰণিকা (ড০ সৰ্বেশ্বৰ ৰাজগুৰু) আৰু
# বিষয় সন্দৰ্ভত প্ৰকাশিত কিছু প্ৰবন্ধ-পাতি৷

শ্ৰেণী:অসমৰ ধৰ্মীয় স্থান
১৭ জানুৱাৰী

**১৭ জানুৱাৰী**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ১৭ তম দিন। বছৰটো শেষ হ’বলৈ এই দিনৰ পৰা মুঠ ৩৪৮টা দিন (অধিবৰ্ষত ৩৪৯টা দিন) বাকী থাকে। এইদিনটোত ঘটা কেইটামান উল্লেখযোগ্য ঘটনা -

## ঘটনাৰাজী
## জন্ম
* ১৯১৭ - এম জি ৰামচন্দ্ৰন, দাক্ষিণাত্যৰ প্ৰসিদ্ধ অভিনেতা আৰু ৰাজনীতিবিদ। 
* ১৯৪৫ - জাভেদ আখতাৰ, বলিউডৰ প্ৰসিদ্ধ গীতিকাৰ।
* ১৯৫১ - বিন্দু নানুভাই দেশাই, ভাৰতীয় অভিনেত্ৰী।
## মৃত্যু
* ১৯৩০ - গৌহৰ জান, ভাৰতীয় কণ্ঠশিল্পী আৰু নৃত্যশিল্পী।
* ১৯৫১ - জ্যোতিপ্ৰসাদ আগৰৱালা, অসমীয়া সাহিত্যিক, গীতিকাৰ, নাট্যকাৰ, প্ৰথম অসমীয়া চলচ্চিত্ৰ পৰিচালক।
* ২০০১ - গ্ৰেগৰী ক'ৰ্ছ', আমেৰিকা যুক্তৰাষ্ট্ৰৰ কবি।
* ২০০৮ - মফিদা আহমেদ, ভাৰতীয় ৰাজনীতিক।
* ২০১০ - জ্যোতি বসু, আগশাৰী কমিউনিষ্ট নেতা তথা পশ্চিম বংগৰ প্ৰাক্তন মুখ্যমন্ত্ৰী।
* ২০১১ - এম. কে. বিনোদিনী দেৱী, ভাৰতীয় ঔপন্যাসিক, চুটিগল্প লেখক, নাট্যকাৰ তথা চিত্ৰনাট্যকাৰ।
* ২০১৪ - সুচিত্ৰা সেন, ভাৰতীয় অভিনেত্ৰী।
* ২০১৪ - ভূপতি চন্দ্ৰ ডেকা, অসমীয়া গণিতজ্ঞ।
* ২০২১ - ওস্তাদ গোলাম মুস্তাফা খান, ভাৰতীয় শাস্ত্ৰীয় সংগীতৰ হিন্দুস্তানী শাস্ত্ৰীয় সংগীত পৰম্পৰাৰ সংগীতজ্ঞ।
* ২০২২ - বিৰজু মহাৰাজ, ভাৰতৰ কথক নৃত্যৰ লক্ষ্ণৌ কালকা-বিন্দাদিন ঘৰানাৰ শিল্পী।

## দিৱস
* শিল্পী দিৱস (অসম, ভাৰত)।
* ৰাষ্ট্ৰীয় দিৱস (মিনৰকা, স্পেইন)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
১৪ জানুৱাৰী

**১৪ জানুৱাৰী**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ১৪ তম দিন। বছৰটো শেষ হ’বলৈ এই দিনৰ পৰা মুঠ ৩৫১টা দিন (অধিবৰ্ষত ৩৫২টা দিন) বাকী থাকে। এইদিনটোত ঘটা কেইটামান উল্লেখযোগ্য ঘটনা -

## ঘটনাৰাজী

## জন্ম
* ১৮৭৫ - এলবাৰ্ট স্কোৱেটজাৰ, নোবেল বিজয়ী জাৰ্মানীৰ প্ৰখ্যাত চিকিৎসাবিদ।
* ১৯০৫ - দুৰ্গা খোটে, ভাৰতীয় অভিনেত্ৰী।
* ১৯২৬ - মহাশ্বেতা দেৱী, ভাৰতীয় বাঙালী সাহিত্যিক আৰু মানৱাধিকাৰ আন্দোলনকৰ্মী। (মৃ.২৮/০৭/২০১৬)
* ১৯২৯ - শ্যামল মিত্ৰ, ভাৰতীয় নেপথ্য কণ্ঠশিল্পী, সঙ্গীত পৰিচালক তথা চলচ্চিত্ৰ প্ৰযোজক।
* ১৯৬৫ - সীমা বিশ্বাস, ভাৰতীয় চলচ্চিত্ৰ আৰু থিয়েটাৰ অভিনেত্ৰী।

## মৃত্যু
* ১৭৪২ - এডমাণ্ড হেলি, ইংৰাজ জ্যোতিৰ্বিদ আৰু গণিতজ্ঞ।
* ২০০৮ - অৰ্চনা শৰ্মা, ভাৰতীয় উদ্ভিদ বিজ্ঞানী, কোষ বংশগতিবিজ্ঞানী, কোষ জীৱবিজ্ঞানী আৰু কোষবিষবিজ্ঞানী।
* ২০১৪ - কনক চন্দ্ৰ ডেকা, অসমীয়া সাহিত্যিক।

## দিৱস
* বিশ্ব যুক্তিবিজ্ঞান দিৱস (আন্তৰ্জাতিক)।
* পতাকা দিৱস (জাৰ্জিয়া)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
১৩ জানুৱাৰী

**১৩ জানুৱাৰী**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ত্ৰয়োদশ দিন। বছৰটো শেষ হ’বলৈ এই দিনৰ পৰা মুঠ ৩৫২টা দিন (অধিবৰ্ষত ৩৫৩টা দিন) বাকী থাকে। এই দিনটোত ঘটা কেইটামান উল্লেখযোগ্য ঘটনা -

## ঘটনাৰাজী
* ১৮৮৯ - অসমীয়া বাৰ্তালোচনী "জোনাকী"ৰ প্ৰথম সংস্কৰণ প্ৰকাশ।

## জন্ম
* ১৮৫৯ - ভূপেন্দ্ৰ নাথ বসু, ভাৰতীয় ৰাজনীতিবিদ।
* ১৯০৫ - উপেন্দ্ৰচন্দ্ৰ লেখাৰু, অসমৰ সাহিত্যিক, শিক্ষাবিদ।
* ১৯৩৭ - ৰংবং তেৰাং, অসমীয়া লেখক আৰু শিক্ষাবিদ।
* ১৯৩৮ - নৱনীতা দেৱ সেন, ভাৰতীয় শিক্ষাবিদ আৰু লেখক।
* ১৯৩৮ - শিৱকুমাৰ শৰ্মা, ভাৰতীয় সংগীত নিৰ্মাতা আৰু সন্তুৰ বাদক।
* ১৯৪৯ - ৰাকেশ শৰ্মা, ভাৰতৰ প্ৰথমজন মহাকাশচাৰী।
* ১৯৭১ - ময়ূখ হাজৰিকা, অসমীয়া গায়ক তথা গীতিকাৰ আৰু সুৰকাৰ।

## মৃত্যু
* ১৯৭৪ - হৰিপ্ৰসাদ বৰুৱা, স্বাধীনতা-উত্তৰ অসমৰ প্ৰথম মুখ্য অভিযন্তা আৰু মুখ্য সচিব।

## দিৱস
* সংবিধান দিৱস (মংগোলিয়া)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
১৬ জানুৱাৰী

**১৬ জানুৱাৰী**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ১৬ তম দিন। বছৰটো শেষ হ’বলৈ এই দিনৰ পৰা মুঠ ৩৪৯টা দিন (অধিবৰ্ষত ৩৫০টা দিন) বাকী থাকে। এইদিনটোত ঘটা কেইটামান উল্লেখযোগ্য ঘটনা -

## ঘটনাৰাজী
* ১৯৯১ - ইৰানৰ বিৰোদ্ধে আমেৰিকা যুক্তৰাষ্ট্ৰৰ " অপাৰেশ্বন ডে'জাৰ্ট স্তৰ্ম " ঘোষণা। 
* ২০১১ - ব্ৰাজিলত ভয়াৱহ বানত ৫৬০ৰো অধিক লোকৰ মৃত্যু।
* ২০২৫ – আৰ্জেণ্টিনাই ২০২৫ কোপা আমেৰিকা ফুটবল প্ৰতিযোগিতাত বিজয় লাভ কৰে।

## জন্ম
* ১৮৭৪ - ৰবাৰ্ট ছাৰ্ভিছ, কানাডাৰ কবি।
* ১৯০১ - সুকুমাৰ সেন,ভাৰতীৰ বাঙালী ভাষাতাত্ত্বিক আৰু সাহিত্য বিশাৰদ। (মৃ.০৩/০৩/১৯৯২)
* ১৯৮৭ - কাব্য বিশ্বনাথন, ভাৰতীয় বংশোদ্ভূত বিতৰ্কিত মাৰ্কিন সাহিত্যিক।

## মৃত্যু
* ১৯০১ - মহাদেৱ গোবিন্দ ৰানডে, ভাৰতীয় পণ্ডিত, সমাজ সংস্কাৰক, বিচাৰপতি আৰু লেখক।
* ১৯৩৮ - শৰৎচন্দ্ৰ চট্টোপাধ্যায়, বাঙালী কথাসাহিত্যিক আৰু প্ৰবন্ধকাৰ। (জ.১৫/০৯/১৮৭৬)
* ১৯৬৮ - নকুলচন্দ্ৰ ভূঞা, অসমীয়া বুৰঞ্জীবিদ, নাট্যকাৰ আৰু গল্পকাৰ। 
* ২০১৬ - আনন্দ চন্দ্ৰ দত্ত, অসমৰ এজন আন্তঃৰাষ্ট্ৰীয়ভাৱে জনাজাত উদ্ভিদবিদ। 
* ২০১৮ - শাম্মী আখতাৰ, বাংলাদেশী সঙ্গীতশিল্পী। (জ. ১৯৫৫)

## দিৱস/উৎসৱ
* দিহিং পাটকাই উৎসৱ ( ১৬ জানুৱাৰী - ১৯ জানুৱাৰী, অসম, ভাৰত)।
* শিক্ষক দিৱস (থাইলেণ্ড)।
* শিক্ষক দিৱস (ম্যানমাৰ)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
১৫ জানুৱাৰী

**১৫ জানুৱাৰী**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ১৫ তম দিন। বছৰটো শেষ হ’বলৈ এই দিনৰ পৰা মুঠ ৩৫০টা দিন (অধিবৰ্ষত ৩৫১টা দিন) বাকী থাকে। এইদিনটোত ঘটা কেইটামান উল্লেখযোগ্য ঘটনা -

## ঘটনাৰাজী
* ১৫৫৯- এলিজাবেথ প্ৰথমক ইংলেণ্ডৰ ৰাণী ঘোষণা কৰা হয়। 
* ১৮৮৯ - আটলাণ্টাত ক'কা-ক'লা কোম্পানী (তেতিয়া পেম্বাৰ্টন মেডিচিন কোম্পানী নামেৰে জনাজাত) আৰম্ভ কৰা হয়। 
* ২০০১ - ৱিকিপিডিয়াৰ আৰম্ভণি।

## জন্ম
* ১৯১৯ - চৈয়দ আব্দুল মালিক, অসমীয়া সাহিত্যৰ এজন বিশিষ্ট গল্পকাৰ, ঔপন্যাসিক, নাট্যকাৰ আৰু কবি‌।
* ১৯২৬ - কে. ডি. যাদৱ, ভাৰতীয় খেলুৱৈ।
* ১৯২৯ - মাৰ্টিন লুথাৰ কিং জুনিয়ৰ, আমেৰিকাৰ ৫০ আৰু ৬০ দশকৰ অসামৰিক অধিকাৰ আন্দোলনৰ নেতা। 
* ১৯৩৮ - চুনী গোস্বামী, ভাৰতীয় ক্ৰিকেটাৰ আৰু ফুটবল খেলুৱৈ।
* ১৯৬৭ - ভানুপ্ৰিয়া, ভাৰতীয় অভিনেত্ৰী।
* ১৯৭৫ - মেৰী পিয়াৰ্ছ, ফ্ৰান্সৰ মহিলা টেনিছ খেলুৱৈ।

## মৃত্যু
* ১৯৯৮ - গুলজাৰিলাল নন্দা, ভাৰতৰ এগৰাকী ৰাজনৈতিক নেতা তথা অৰ্থনীতিবিদ।
* ২০১২ - হোমাই ভ্যাৰাৱালা, ভাৰতৰ প্ৰথম মহিলা ফটো সাংবাদিক।

## দিৱস
* সেনা দিৱস (ভাৰত)।
* শিক্ষক দিৱস (ভেনেজুৱেলা)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
১২ জানুৱাৰী

**১২ জানুৱাৰী**  দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ১২ তম দিন। বছৰটো শেষ হ’বলৈ এই দিনৰ পৰা মুঠ ৩৫৩টা দিন (অধিবৰ্ষত ৩৫৪টা দিন) বাকী থাকে। এইদিনটোত ঘটা কেইটামান উল্লেখযোগ্য ঘটনা -

## জন্ম
* ১৫৯৮ - জিজাবাঈ শাহাজী ভোঁচলে, মাৰাঠা সাম্ৰাজ্যৰ প্ৰতিষ্ঠাপক শিৱাজীৰ মাতৃ।
* ১৮৬৩ - স্বামী বিবেকানন্দ, ঊনবিংশ শতাব্দীৰ প্ৰসিদ্ধ হিন্দু ধৰ্মগুৰু ৰামকৃষ্ণ পৰমহংসৰ প্ৰধান শিষ্য আৰু ৰামকৃষ্ণ মিশ্যনৰ প্ৰতিষ্ঠাপক।
* ১৮৬৯ - ভগৱান দাস, ভাৰতীয় স্বাধীনতা সংগ্ৰামী, দাৰ্শনিক আৰু শিক্ষাবিদ, মহাত্মা গান্ধী কাশী বিদ্যাপীঠৰ সহঃপ্ৰতিষ্ঠাপক।
* ১৯৫৮ - অৰুণ গোবিল, ভাৰতীয় অভিনেতা, প্ৰযোজক আৰু ৰাজনীতিবিদ। এখেতে “ৰামায়ণ” ধাৰাবাহিকত শ্ৰীৰামৰ চৰিত্ৰ ৰূপায়ন কৰিছিল।
* ১৯৬৪ - জয় পাণ্ডা, ভাৰতীয় ৰাজনীতিক।
* ১৯৭২ - প্ৰিয়ংকা গান্ধী, ভাৰতীয় ৰাজনীতিবিদ।
* ১৯৭৩ - সাক্ষী তানৱাৰ, ভাৰতীয় অভিনেত্ৰী আৰু টেলিভিছন পৰিৱেশক।
* ১৯৯০ - মনোজ চৰকাৰ, ভাৰতীয় পেছাদাৰী পেৰা-বেডমিণ্টন খেলুৱৈ।
* ১৯৯৬ - এলেন দেউৰী, ভাৰতীয় পেছাদাৰী ফুটবল খেলুৱৈ।
* ১৯৯৯ - আৰ্য ৰাজেন্দ্ৰন, ভাৰতীয় ৰাজনীতিবিদ।
* ১৯৯৯ - কৃষ্ণা নাগৰ, ভাৰতৰ ৰাজস্থানৰ পেছাদাৰী পেৰা-বেডমিণ্টন খেলুৱৈ।

## মৃত্যু
* ১৬৬৫ - পিয়েৰ দি ফাৰ্মা, ফৰাছী অধিবক্তা।
* ১৯৭৬ - আগাথা ক্ৰিষ্টি, প্ৰখ্যাত ইংৰাজী লেখক।
* ২০০২ - জংকী বৰঠাকুৰ, ভাৰতীয় গায়িকা আৰু অভিনেত্ৰী।
* ২০০৪ - অল্গা লেডিজেংস্কায়া, ৰাছিয়ান গণিতজ্ঞ।
* ২০০৫ - অমৰীশ পুৰী, ভাৰতীয় অভিনেতা আৰু থিয়েটাৰ শিল্পী।

## দিৱস
* ৰাষ্ট্ৰীয় যুৱ দিৱস, (ভাৰত)।
* স্মৃতি দিৱস (তুৰ্কমেনিস্তান)

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
* দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন